open-index/open-wikipedia-markdown huggingface dataset:
上海长海医院

**上海长海医院**（**中国人民解放军海军军医大学第一附属医院**），勒垃上海市杨浦区，是中国人民解放军海军军医大学个附属医院，是三级甲等医院。

## 简介
1949年5月份上海战役结束以后，华东军区暨第三野战军后勤卫生部接管勒垃上海新市区长海路174号个联勤第二总医院。1949年7月份，政府拿伊组建成**华东军区人民医学院附属医院**。後些来学堂改名字，医院也改叫**上海军医大学附属医院**。1951年7月份，改名**中国人民解放军第二军医大学附属医院**。1958年9月份，建制是**中国人民解放军第二军医大学第一附属医院**。1954年开始收治地方病人。1962年开始对外叫**长海医院**。1969年9月份，伊跟咾第二军医大学调驻陕西省西安市，1975年8月份搬回上海。1993年，伊评为第一批三级甲等医院。1999年，伊获得“全国百佳医院”称号。2017年，因为第二军医大学帮海军医学研究所合并调整组建成海军军医大学，医院也改名叫**中国人民解放军海军军医大学第一附属医院**。

医院是乃朝上海市单体规模顶大个医院。到2010年代，伊有14個国家临床重点专科、11個上海市级重点学科、15個国家级重点学科，15個全军医学专科研究中心、4個军队重点实验室、1個国家临床研究中心。医院特色是胸心外科、烧伤外科、消化系及胰腺疾病诊治、前列腺疾病及复杂泌尿系结石微创治疗、心脑大血管疾病内外科诊治、中西医结合治疗肿瘤、血液病干细胞移植咾啥个。

## 优秀历史建筑
* 上海市立博物馆：长海医院个影像楼原先是上海市立博物馆，是大上海计划个一部分。现在箇栋楼是上海市第二批近代优秀保护建筑。
* 中国航空协会大楼：原先是中国航空协会大楼，是大上海计划个一部分。现在箇栋楼是上海市第四批近代优秀历史建筑，中国人民解放军海军军医大学校史陈列馆。

## 参考文献

## 外部链接
* 长海医院官方网站
LovePlus

《**LovePlus**》（日本闲话：，拉中国民间也翻译成**爱相随**），是2009年9月3号科乐美数位娱乐勒拉日本发售个任天堂DS平台恋爱模拟游戏。广告标语是“国民个女朋友出道”（）。

2010年6月24号，拉日本发售续作《**LovePlus+**》，广告标语是“日本全国LOVEPLUS现象（祭典）”（）。

## 哪能孛相
搭以前个目的是得着对方告白个恋爱模拟游戏（比方讲科乐美个《心跳回忆系列》）弗同，《Loveplus》顶大个特征是关注告白好变成功情侣之后个发展。告白之后个“情侣模式”（恋人モード）用着DS内建个时钟功能，会得配合现实个时间咾季节，同时展开永久持续个“恋爱生活”。登场个脚色，有得“文武双全大小姐”、“傲娇”、“温厚”、“长辈、晚辈设定”咾啥各式弗同个性格。里向脚色个衣裳有400多种，各种事件更加是有超过4000隻。

系统上活用仔DS个触控面版咾麦克风，勒拉约会个辰光好亲密接触，或者是搭女子实际对话。另外还有通过无线通讯个记录资料交换功能，监制石原明广也讲到：“下趟假使有后续作品展开个闲话，望游戏资料好继承落去。”

## 故事
主人公搬到十羽野市，碰着仔私立十羽野高中个3个女小人。渠拉一淘体验學堂生活趣事，慢慢叫建立起良好關係，弗晓得会得走向哪能样子个未來。

### 主要脚色

; **主人公（玩家）**　聲優：无得
: 轉學進入十羽野高中个两年級學生子。就讀之后参加網球社、当圖書委員，还打工。
: 拉遊戲开始辰光好選第一人稱「俺」或者「僕」。

; **高岭爱花**（）　聲優：早见沙织
: 網球社个高中2年級学生子。屋里向开診所，爹爹是醫生，姆妈以前是護士，自家是文武雙全个大小姐。雖然是網球社女子部个王牌，但是個性過度拘謹咾无得办法搭身边人打成一片。
: 相信喫烤山芋。歡喜福爾摩斯，有辰光會得呌主人公華生。

; **小早川凛子**（）　聲優：丹下樱
: 丹下樱正式复出声优个头一只作品搭角色。声优自家交关欢喜箇隻角色，勒拉部落格丄也刊载歇自家畫个凛子个畫。還講自家勒拉遊戲裏向是搭凛子軋朋友个。
: 相信喫薯片。比主人公低一年級，但是勒拉图书委员会裏向是前辈个身份。

; **姊崎宁宁**（）　聲優：皆口裕子
: 开发早期辰光设定成大学生，后首来改成高中3年级学生子，会得化淡妆。右眼有颗泪痣。
: 相信喉糖。有眼天然呆个性格，甚至会得想畀肚皮饿个众牲喫喉糖。相信看恐怖片，会特为子看好几遍。
## 參考資料
劉家塘村（安吉）

**劉家塘村**（吴语拼音：Lei Ka Daon Tshen），是吳越浙江省湖州市安吉縣上墅鄉个一隻行政村。

## 歷史
光緒《孝豐縣志》記載：“浮玉鄉翕圖漏家莊漏家塘距城十里。”1949年歸南嶼鄉。同一年秋天公撤鄉建區歸青山區。1950年春天公歸上墅鄉，敎黃金村。1955年東天公歸施善鄉，同一年劉家塘高級社建立。1958年10月份歸青山公社劉家塘管理區，呌劉家塘生產隊。1961年9月份歸上市公社，呌劉家大隊，劃出大竹園另外建立大隊。1981年8月份恢復歷史地名，呌劉家塘大隊。1984月1月份呌劉家塘行政村。

## 概況
劉家塘村來夯上墅鄉北面，到縣城15公里，面積7.8平方公里，有農戶621份，2116個人。

## 參考資料
耶和華葉徠

**耶和華葉徠**（1899寧波羅馬字本：**Yiæ-ʽo-wo yih-læ**，希伯來文：יְהוָה יִרְאֶה，*[[四字神名|YHWH]] yirʾeh*，英語欽定本：Jehovah-jireh），是《聖經》裏丄神个一隻名頭，也是耶和華要亞伯拉罕上去摩利亞山獻祭兒子以撒樁事體發生个場許。頭一埭出現扗《創世記》22:14。

## 名頭由來
隻名頭是從《創世記》第22章裏丄亞伯拉罕奉耶和華　神命令要擔自家兒子以撒獻祭畀佢，後首來又喊天使來擋牢佢迭個故事來个，故咾，後首亞伯拉罕就謳箇塊場許「耶和華葉徠」，意思是「耶和華必有預備」。

### 搭界个經文

## 解讀
有星猶太學者覺着箇段經文暗示仔迭隻戶蕩个重要性，後來个所羅門聖殿（第一聖殿）。

约翰·加尔文講到「神弗單單是眷顧佢个子民，還會得讓自家个幫襯畀佢拉顯現。」

約翰·衛斯理搭馬太亨利更加是接丄講，箇「作興就是扗許講挨下來神會得道成肉身（基督教）。」

## 參考

## 也好看看

* 四字神名
盛炳紀

**盛炳紀**（），字**竹書**，吳越浙江省寧波府鎮海縣駱駝橋人，清朝末年民國初年資本家、銀行家，當過浙江興業銀行行長、上海交通銀行行長、上海銀行同業公會會長。1927年，盛炳紀勒拉上海無得个。

## 遺蹟
20世紀20年代中，盛炳紀買脫淮海中路1110號洋房（原來是德國猶太人約瑟夫弟兄个房子），蹲到渠人無得哉，抗戰个辰光棟房子畀日本人佔脫，後首來貤變成功陳公博个官邸。難朝是東湖賓館七號樓。

## 參考資料
盛炳緯

**盛炳緯**（），字**省傳**，吳越浙江省寧波府鎮海縣人，清朝政治人物、進士出身。

光緒六年（1880年）庚辰科進士；同年五月，改翰林院庶吉士。光緒九年四月，散館，授翰林院編修。光緒十一年，任四川學政。光緒十七年，改江西學政。

1897年，盛炳緯搭寧波知府程稻村一淘創辦儲才學堂，後首來改名寧波中學堂，就是難朝寧波中學个前身。1904年貤籌劃創辦鎮海縣立中學堂（鎮海中學个前身）搭縣立高等小學堂。

渠拉老頭子盛植型是咸丰六年进士，箇咾以“父子进士”闻名，堂弟盛炳纪是晚清民国银行业巨头。

## 參考資料
程雲俶

**程云俶**（），字**稻村**，江西鉛山人，清末寧波知府。

## 生平
程云俶以知縣分發浙江，歷任鎮海、慈谿，調補錢塘，後首來升授杭州東防同知，以勞績保舉知府歸候補班。

程云俶是1895年出任寧波知府个。1897年，搭盛炳緯一淘創辦仔儲才學堂，後首來改名寧波中學堂，就是難朝寧波中學个前身。

光緒廿四年十一月廿號（1899年1月1號），程云俶生毛病無得哉。

## 參考資料
学桥村

**学桥村**，是老底子吴越上海市浦东新区川沙新镇黄楼社区个一隻行政村。原来个学桥村东到陈家桥，南到八灶港，西到沙涂港，北到新港。

## 歷史
清末民初个辰光，八灶港丄有过东西、南北向过港桥两座，成45度，像一把老式钥匙咾，畀人叫作“钥匙桥”，后首来因为“钥”搭“学”谐音，变成功“学桥”。

中华人民共和国成立以后，第搭场化从互助组、初级社、高级社到人民公社，全是归金家大队个。1962年，从金家大队划出6隻小队成立学桥大队。1984年改成村制。

2015年，因为上海国际旅游度假区项目建设，学桥村大部分畀伊征地征脱哉，故咾拆大队哉。

第歇上海国际旅游度假区里向个川迪河丄，有四座桥是用动迁个村窠个名头命名个：赵行村桥、学桥村桥、金家村桥、旗杆村桥，纪念本地居民对度假区建设个贡献。

## 基本情況
2002年，村总面积1.22平方公里，耕地面积66.67公顷，有7隻村民小组，总户数340户，1043个人。

## 參考資料
俞濟民

**俞濟民**（），譜名**良椿**，號**國梁**，吳越寧波奉化縣城奉南村（難朝寧波市奉化區）人，中華民國政治人物，少將軍階，蔣介石親信、警衛部司令俞濟時拉阿哥。

## 生平
俞济民是北京高等警官学校毕业个，1932年担任宁波市警察局长，警察总队长，1939年兼任鄞县县长。1941年4月份宁波沦陷之后退到宁海，当国民党鄞奉游击部队指挥官，1944年任浙江省第六区（宁波）行政督察专员兼少將保安司令咾啥个。1946年11月份，调任山东省政府委員、鲁东行署主任。回到浙江之后出任杭州市市长。后首来担任浙江省浙东行署主任。

俞济民相信文物保护工作。抗日战争胜利以后成立天一阁管理委员会，有委员27個人，俞当主任。

1949年到台灣去，当糖业公司顾问、光复大陆设计研究委员会委员咾啥个。1957年勒拉台北无得哉。

## 參考資料
上海国际旅游度假区

**上海国际旅游度假区**勒垃中華人民共和國上海市浦東新區，总面积约莫24.7平方公里，是上海市人民政府2016年设立个行政管理区。度假区里向有上海迪士尼度假区（上海迪士尼樂園、迪士尼小镇、星愿公园、上海迪士尼乐园酒店搭仔玩具总动员酒店）、上海奕欧来奥特莱斯、MAXUS大通音乐谷、申迪文化中心、横沔老街、东方乐城、上海薰衣草公园、上海邻家美利亚酒店。

第歇上海国际旅游度假区里向个川迪河丄，有四座桥是用动迁个村窠个名头命名个：赵行村桥、学桥村桥、金家村桥、旗杆村桥，纪念本地居民对度假区建设个贡献。

## 参考

## 外部链接
*
李次九

**李次九**（），原名**李鵬**，字**次九**，也叫**子九**，吳越湖州歸安雙林鎮（介歇歸湖州市南潯區）人。

## 生平

### 早年
李次九是湖州府歸安縣雙林鎮丄人，1878年左右生。

戊戌變法前後，李次九進到歸安縣學成秀才。渠个同學有王治心、梁希搭俞寰澄。根據陳覺民《光復會黨人錄》，李次九參加嘚《光復會》。王治心講，李次九還到日本遊學過，受着孫中山个薰陶。

清朝宣統兩年（1910年），湖州籌備自治，第二年春天公李次九畀雙林老百姓票選爲雙林自治公所“總董”，拉雙林實施嘚清道、設路燈、禁菸咾介十多隻新措施，渠發動鎮人捐銅錢，創辦嘚第一隻清潔所，還拉總持庵建立嘚新个自治公所，還設嘚隻女學堂。

### 辛亥革命
宣統三年（1911年），辛亥革命爆發，上海搭杭州光復嘚之後，11月6號，沈譜琴帶領學生軍搭商界自衛團保衛府警察署，第二日，湖州宣告光復，成立嘚沈譜琴領導个湖州臨時軍政分府。11月7號，消息傳到雙林，李次九搭人商量，成立民團，雙林也宣告光復。第二日，成立民團局，李次九當軍政長，雙林自治公所取消脫，民事工作全畀民團局接手。民國元年（1912年）一月份，李次九辭脫民團局軍政長个職務，到杭州當浙江都督府軍事祕書，無得幾許辰光，貤奉命到上海滬軍都督府做生活。

湖州光復嘚三個月之後，上海派俞寰澄、李次九搭嚴濬宣帶兵來接管湖州，俞當軍政分府主任，李次九當吳興縣知事，嚴當祕書長。俞、李到湖州執政之後，派兵到鄉下頭抲土匪，鎮壓脫好幾個壞人，還打擊土豪劣紳。

### 民國手裏
根據王治心《我的寫作與宗教》，李次九畀渠影響，信嘚基督教。

1919年，通過沈尹默接手，經亨頤校長邀請李次九到浙江第一師範學校當國文教員。後末來，一師學生子施存統拉《浙江新潮》丄發表文章《非孝》，引起爭議，浙江省政府要求免職經亨頤，開除脫陳望道、夏丏尊、劉大白搭李次九，搭箇四個老師呌作“四大金剛”。學生子遊行請願，畀軍警鎮壓，激起學潮；後末來經亨頤搭“四大金剛”自家離開學堂。

黄帝纪年2921年4月22號，省議會議員李次九、王廷揚、阮性存搭林文琴等人發起“省憲期成會”，制定嘚簡章，拉浙江省教育會設立臨時事務所，5月22號，正式召開成立大會。6月3號，浙江省議會選出55個省憲法起草員，搭相同數量个候補起草員，李次九是五個湖州籍起草員裏向个一個。

1937年，李次九接任浙江省民政廳下底个省立貧兒院院長。日本人要打到杭州快个辰光，李次九搭另外幾個教職工，帶嘚五十個孤兒，轉移到金華。

1938年9月份，李次九辭脫院長職務，搭家裏向个人到廣西去投親；1940年夏天公，貤到上海嘚。拉上海避難个辰光，李次九搭老同學王治心搭檔編寫嘚《中國歷代名人傳略》第五冊咾第六冊。第五冊畀青年協會書局拉1941年3月份出版，第六冊因爲上海租界畀日軍佔領嘚咾，到抗戰勝利之後再出版。

### 中華人民共和國手裏
中華人民共和國成立之後，李次九拉浙江省文史研究舘當舘員。渠是1953年無得个。

## 註釋


## 參考資料
不列颠尼亚工业

**不列颠尼亚工业有限公司**（），是一隻印度个跨國喫食生產公司，賣餅乾咾、麪包咾、奶製品咾啥个。隻公司是1892年成立个，到第歇，渠是印度頂老个還勒拉个公司裏向个一隻。第歇渠是努斯利·瓦迪亚領導个瓦迪亚集团个一部分。2023年，渠進賬裏向有八成是從餅乾產品來个。

## 参考资料
朱祖謀

**朱祖謀**（），一名**孝臧**，字**藿生**，一字**古微**，號**漚尹**，又號**彊村**，吳越浙江省歸安縣（介歇歸湖州市）埭溪人。清末政治人物，進士出身。

## 參考資料
浙江省人民检察院

**浙江省人民检察院**，是中华人民共和国浙江省个检察机关，第歇个检察长是林贻影。

## 历史

1949年5月份，中国人民解放军占领杭州，中国人民解放军杭州市军事管制委员会政务部派军代表何斗等人正式接管浙江高等法院检察处，杭州地方法院检察处、杭州看守所、杭州监狱咾啥个也一淘畀渠接管。1950年4月29号，浙江省人民政府发出“本府成立检察署”通知，省公安厅长李丰平兼任**浙江省人民检察署**检察长，副检察长是陈雨笠。

1954年12月15号，第一届全国人大第一次会议通过《中华人民共和国宪法》搭《人民检察院组织法》之后，省检察署根据最高检察院个通知，改称“**浙江省人民检察院**”，各级人民检察署个名称也跟牢改脱。

## 参考资料
梅陇镇

**梅陇镇**好指个是：
*梅陇镇（上海市），中华人民共和国上海市闵行区下头个镇；
*梅陇镇（海丰县），中华人民共和国广东省汕尾市海丰县下头个镇。
梅龙镇

**梅龙镇**可以指：
*上海梅龙镇（集团）有限公司
**梅龙镇广场
**梅龙镇酒家
*游龍戲鳳：剧里向，明武宗微服私访碰着李鳳，故咾叫箇個名字。
*梅龙镇，安徽省池州市贵池区已撤销个行政建制镇，乃朝变成梅龙街道哉。
梅龙镇酒家

**梅龙镇酒家**是上海市一家餐饮企业，特色是镇江菜、揚州菜、川菜，著名菜有得梅龙镇鸡、龙圆豆腐咾啥个。1938年，俞达夫等人创立梅龙镇酒家，名字从京剧《游龙戏凤》里向个梅龙镇来个。2010年代末，梅龙镇酒家开出新牌子“梅龙镇·颖食”。

## 参考
上海梅龙镇（集团）有限公司

**上海梅龙镇（集团）有限公司**是中华人民共和国上海市一家主营餐饮个综合性国企，隶属于静安区国资委，1993年3月18号成立。伊下头有得梅龙镇广场、王家沙、凯司令、未名苑住宅小区咾啥个企业项目。

## 参考数据
前孔社區

-{H|苧=>wuu-hant:苧;}-**前孔社區**（蕭山說話：Zhien-khuon）是吳越浙江蕭山臨浦鎮个一隻社區。

## 歷史
元朝初年，孔子第五十兩世孫孔萬善，從衢州搬到蕭山臨浦，「蕭南巨鎮曰臨浦，臨浦之右有寺焉，曰覺海寺。居寺之北者爲孔姓，以姓名其里，曰前孔。（光緒《蕭山苧蘿孔氏宗譜》序）」民國《蕭山縣志稿·疆域·村落》裏向有前孔个村名寫夯。20世紀30年代歸四都八圖。

1949年之後歸自由鄉，合作化个辰光是雄偉農業社，公社化之後歸臨浦公社大莊管理區；1961年歸大莊公社前孔大隊；1984年是大莊鄉**前孔村**，設村民委員會。1992年5月份歸臨浦鎮大莊辦事處；1998年5月份撤銷辦事處歸臨浦鎮管，9月份改成**前孔居委會**。2005年8月份改成**前孔社區**。

## 基本情況
前孔社區來夯臨浦鎮中部，東到浴美施社區，南到東麓池社區，西到譚家埭社區，北到柏山陳社區。

2022年左右，前孔社區有162份人家，4隻居民小組，649個人在冊，姓有孔、張、沈、王、邱、屠、杜、何、戚、朱、葛、鄭咾介。

## 經濟
老底子前孔是隻貧困村，村民都是靠種地喫飯个。改革開放之後，1986年，夯个辰光个村幹部一淘努力，籌鈔票咾用土地入股个形式則省石油公司、蕭山石油公司佮股子創辦臨浦聯營加油站，集體經濟開始有壯大發展个基礎哋。2002年籌建臨浦建材市場，2008年籌建前孔社區綜合辦公大樓。2015年，則新華書店北面綜合樓划進集體經濟合作社；2018年社區投進1000萬塊洋錢个農民公寓樓收工；2021年8月份，臨浦體育館邊丄擴建咾，外村90多份人家一淘拆遷，社區面貌有勒蠻大个變化。

2004年進行股份制改革，元來分紅每年500塊一股，慢慢加到2600塊一股。2021年社區集體經濟年收入406.62萬塊洋錢。

## 前孔孔家

### 孔氏宗譜
前孔孔氏有一套光緒癸卯年（1903年）重修个《蕭山苧蘿孔氏宗譜》（也叫《蕭山前孔孔氏宗譜》）。

2018年，前孔孔氏再次重修家簿；2023年，《蕭山苧蘿孔氏宗譜》重修圓譜。

### 孔家牆門

孔家牆門來夯峙山西路前孔村3號，是清朝同治、光緒手裏造个，元來有東西兩院，南北長45米，東西長50米，都來咚200多間屋，面積2250平方米，建築面積好幾千平方米。1940年10月17號，日本兵放火則牆門燒壞，介咾箇卯只勒三間兩層个木頭結構建築哋。

箇卯孔家牆門來夯杭州市第三批歷史建築保護名單裏向。還以“前孔36號民居”个名字登記爲蕭山區一般不可移動文物保護點。

## 參考資料


## 外頭鏈接

* ，FamilySearch
魏广秀敲头抢劫案

**魏广秀敲头抢劫案**，也叫**魏广秀连续性拦路伤害、抢劫妇女财物案**、**“3·18”特大抢劫妇女系列案**，指个是1997年3月份到4月份，勒垃中华人民共和国上海市杨浦区、宝山区发生个一系列敲头抢劫案。箇桩案子个主谋魏广秀是安徽籍来沪男子，先后勒垃杨浦区、宝山区用钝斧敲头来抢物事，一共发生13桩抢劫案，导致2人死脱、6人重伤、6人轻伤。1997年5月29号，上海市第二中级人民法院一审宣判魏广秀死刑，6月13号死刑实施。

箇桩系列案件发生以后，勒垃上海甚至全中国侪受到关注。调查个辰光，民警通过BP机寻犯罪嫌疑人个位置，是中国大陆刑侦史丄头一趟利用寻呼机倒查追踪犯罪嫌疑人个做法。

## 参考
上海市胸科医院

**上海市胸科医院**帮**上海交通大学附属胸科医院**一隻实体两块牌子，勒垃中国上海市淮海西路241号，是一所主要诊治心胸疾病个三级甲等医院，1957年畀中华人民共和国卫生部指定是全国心胸外科进修基地，1988年成为上海第二医科大学（啊你找上海交通大学医学院）个教学医院，2004年成为上海红十字胸科医院，2005年成为上海交通大学附属胸科医院。2006年，肿瘤科（上海市肺部肿瘤临床医学中心）成立。

## 参考文献
上海市第七人民医院

**上海市第七人民医院**是中华人民共和国上海市浦东新区高桥镇一所三级甲等医院，勒垃上海市浦东新区大同路358号。

1931年江淮水灾引发中华民国全国性霍乱以后，1931年7月25号，杜月笙勒垃上海浦东高桥镇小浜路创办“时疫医院”。霍乱疫情结束以后，同年10月份医院改名“**济群医院**”。1935年，济群医院搬到杜家祠堂左面个平房里向。1937年8月份，淞沪会战爆发，杜月笙逃去香港，济群医院停办。1938年6月份，医院搬到高桥公园（乃朝高桥中学），改名**浦东履仁医院**。1941年，履仁医院改名**上海市立高桥医院**。1946年3月份，高桥医院搬回杜家祠堂，改名上海市第七医院。1949年5月份，改名上海市立第七人民医院。1953年，医院从杜家祠堂搬到现在箇個地方。1960年改名上海市第七人民医院。2015年，上海市第七人民医院勒垃伊名字前头加挂第二冠名**上海中医药大学附属医院**。

## 参考资料

## 外部链接
*
上海市公安局安康医院

**上海市公安局安康医院**是上海市公安局个医院，勒垃上海市宝山区殷高路2号，是一所安康医院，是对危害社会治安个精神病人依法进行强制医疗个专门机构。除开强制医疗，箇家医院还开展精神疾病司法鉴定咾啥个生活。

## 历史
**上海市精神病人管治医院**是经上海市人民政府批准，1985年4月份上海市公安局勒垃国权北路70号造个医院。1989年8月份，为咾执行中华人民共和国公安部《全国公安机关第一次精神病管治工作会议纪要》个精神，经上海市编制委员会同意，拿名字改成**上海市公安局安康医院**，性质任务侪勿变。2001年，医院搬到现在箇隻地方。

1986年5月份，经上海市精神病司法医学鉴定领导小组批准，勒垃上海市精神病人管治医院里向设立**上海市精神病司法医学鉴定室**。同年7月1号开始受理鉴定业务。

## 参考

## 参见
* 上海市公安局
** 上海市公安医院
* 上海市监狱管理局
** 上海市监狱总医院
* 上海市精神卫生中心
上海交通大学医学院附属第九人民医院北部院区

**上海交通大学医学院附属第九人民医院北部院区**，是上海交通大学医学院附属第九人民医院个一隻院区，勒垃中国上海市宝山区漠河路280号，占地面积约3.3公顷，总建筑面积25600平方米。伊个前身是**上海市第三人民医院（上海交通大学医学院附属第三人民医院）**。原名**上海市宝钢医院**，1980年2月份创建个，是上海宝山钢铁总厂个配套设施、原上海市第二医学院个附属医院。2005年7月份，根据《教育部上海市人民政府关于上海交通大学与上海第二医科大学合并的原则意见》，上海交通大学拿上海第二医科大学吃脱，伊变成上海交通大学医学院个直属医院。同年，改名**上海交通大学医学院附属第三人民医院**，是三级乙等医院。2011年，发生手术室起火致使患者死亡个事故。2015年，撤销建制，并到第九人民医院里向。

## 参考
明思德

**明思德**（，），美国牧师、传教士搭学术主管。渠是搭路易斯维尔长老宗神学院毕业个。1904年4月份，他擔着仔传教许可证弗多辰光，就离开美国到吴越杭州开始仔三十年个传教生涯。1911年到1932年，做长老宗传教士。后来，渠到之江大学教书，后首升到校长当仔四年。后来，渠畀日军拉战俘营里向关仔7个月。1943年，他回到美国，第二年当选仔母校中央学院校长。1944年9月份，他正式上任搭罗伯特·L·麦克劳德一淘任职。麦克劳德从1942年起头就一直勒拉美国海军当牧师。战后，两個校长全拉1945年11月份提出辞职，但是明思德个辞呈朆得着批准，盖咾留任到1946年10月份。离开丹维尔后首，他到中国基督教大学联合董事会做生活咾，到1953年退休。

## 早年生活

1884年5月18日，明思德生拉美国南卡罗来纳州布莱克斯托克，是约翰·卡尔文·麦克马伦搭亨利埃塔·约翰斯顿拉儿子。他到丹维尔中央大学（难朝个中央学院）读书，1905年毕业。拉中央大学个辰光，他加入仔Delta Kappa Epsilon兄弟会，还是基督教青年会搭张伯伦文社主席。后来，他到斯坦福当起斯坦福高中个副校长，任期一年。1909年，他从路易斯维尔长老宗神学院毕业，擔着仔神学博士学位。后来，渠貤拉南方浸会神学院擔着仔哲学博士学位，还拉哥伦比亚大学擔着仔文学硕士咾教育博士学位。他还是普林斯顿大学个校友。1907年4月7号，他从西列克星敦长老宗手里向擔着传教许可证。

## 职业生涯
1910年6月8号，明思德搭埃玛·莫菲特勒拉莱巴嫩结婚。明思德搭妻子两家头受美南长老会个托到吴越杭州工作。勒拉中国个辰光，中央学院畀渠名誉神学博士个学位。1932年，他到仔之江大学教书，后首拉1938年升职成校长，当到1942年。另外，渠还兼任学堂个教务长搭总稽核职务。1942年中国抗日战争个辰光，渠畀日军拉战俘营里向关仔7個月。1943年12月份，渠趁格里普斯霍尔姆斯号回国。回国弗多长远，渠相继发表仔几篇关于中国咾拉中国个经历个演讲，包括1945年1月搭3月个演讲。

1944年6月份，他畀人选为中央学院个校长。隻职位拉第14任校长罗伯特·L·麦克劳德1942年12月份休假加入美国海军当牧师起头，事实丄向是空缺脱个。董事长表示设立双校长制度是因为学堂需要活跃个人来领导。詹姆斯·H·休利特拉麦克劳德参军后首就一径代理校长职务，明思德上任后首，他要当回院长搭英语教授。1944年8月24号，明思德到仔丹维尔咾，拉9月1号上任哉。1945年5月26号，渠正式就任中央学院校长职务。虽则明思德是共任校长，但是麦克劳德弗拉学堂咾，渠好行使所有个职权。拉渠任内，布雷肯里奇大厅搭学院好几座建筑翻修过。同时，渠也起头招收更多个教职员工，来应对战后入学人数个激增，招收个教职员工里向，有八個人勒拉攻读高等学位。另外，渠任内还到丹维尔高中、尼古拉斯维尔高中搭难朝个西肯塔基大学向毕业生发表演讲。

1945年11月9号，明思德递交辞呈，拉1946年10月1号生效。麦克劳德呢，过仔5日天也递交辞呈，就介生效。1947年，中央学院再次授学位畀渠。1946年9月份，明思德宣布学院得着詹姆斯·克拉克·麦克雷诺兹个5万块美金（相当于2023年个$781,000）遗赠。

离开学院以后，明思德到纽约中国基督教大学联合董事会当执行秘书，做到1952年。1953年，渠拉教堂山个第一长老宗教堂当牧师，同年退休。

1962年10月26号，明思德拉海波因特无得哉，享寿78岁。

## 参考资料


## 延伸閱讀
*
東北大學（日本）

**東北大學**（；英語：）是日本宮城縣仙台市个公立研究型大學，平時人講話叫伊**東北大**，有辰光也叫通貝（Tonpei）。伊个前身是1907年创立个第3所帝国大学**東北帝國大學**。起頭辰光是專門做理科同醫科个，後來也開起來做人文學問。到2016年，東北大學一共有10隻學部、16隻研究生院，還有6隻研究所，学生子總共17885個。

伊向有三條主要理念：
*研究擺頭一條（研究第一主義）
*大門開開（門戶開放）
*重視實用學問同教育（實學尊重）

## 外部连接
* 东北大学网站
て

平假名**て**搭片假名**テ**是日语个假名之一，勒五十音图里头排列四行四列，罗马字为te。渠个通话表为“のテ”。

## 笔顺
と

平假名**と**搭片假名**ト**是日语个假名之一，勒五十音图里头排列四行五列，罗马字为to。渠个通话表为“のト”。

## 笔顺
に

平假名**に**搭片假名**ニ**是日语个假名之一，勒五十音图里头排列五行两列，罗马字为ni。渠个通话表为“日本のニ”。

## 笔顺
ぬ

平假名**ぬ**搭片假名**ヌ**是日语个假名之一，勒五十音图里头排列五行三列，罗马字为nu。渠个通话表为“のヌ”。

## 笔顺
倍耐力

**倍耐力**（**Pirelli**）是一家意大利轮胎公司，世界第五大汽车轮胎生产商，总部设勒米兰，做全球生意个。公司1872年成立个，19世纪末开始生产轮胎，1922年勒垃米兰证券市场上市。乃朝个倍耐力弗单单卖轮胎，还搞其他高科技领域。

## 参考文献

## 外部链接
* 倍耐力公司官方网站
体奥动力

**体奥动力（北京）体育传播有限公司**（）是中国一家公司，主要业务是体育赛事个版权运营、内容制作外加营销。

## 简介
2001年，体奥动力个前身**北京华奥星空体育传播有限公司**成立，从呒办法负钞票个羊城晚报报业集团手里向接过中国男子篮球职业联赛（CBA）个联赛信号制作搭仔版权运营权，直到2011/2012赛季。

2015年5月11号，体奥动力获得“中国之队”未来四年个转播权、分销权，结束了之前央视独家垄断个情况；同年9月23号，体奥动力花仔80亿人民币，投标获得未来5年（後些来同中国足协协商，扩充到10年110亿元人民币）中超全球全媒体版权，引发舆论关注。

2017年2月份，因为乐视拖欠钞票，伊手里向亚足联国际性赛事个版权畀亚足联收脱，体奥动力随后“接盘”；乘枪势里，苏宁入股体奥动力，取代华人文化产业投资基金，成为大股东。

2021年，由于母公司苏宁出现经营困难，体奥动力呒办法付出转播费，畀中国足协、亚足联剥夺伊手里向个中超、亚足联国际性赛事独家版权。

## 注释


## 参考资料
谢峰

**谢峰**好指个是：
* 谢峰（1966年），中国足球运动员、教练
* 谢峰（1968年），老底子上海市长宁区区长，上海市交通委员会主任、党组书记，上海国投公司党委书记、董事长
* 谢峰（1985年），中国足球运动员
谢峰（1968年）

**谢峰**（），男，汉族，江苏淮阴人，中华人民共和国政治人物。

## 生平
1991年7月份，伊上海科技大学化学系应用化学专业毕业。2003年6月份，担任上海市总工会副主席。2006年3月份，做上海市金山区委常委，区人民政府副区长。2011年10月份，任上海市长宁区委副书记。2013年4月份，任上海市长宁区委副书记、区政府党组书记、副区长、代理区长。2013年7月份，任上海市长宁区委副书记、区政府党组书记、区长。2015年12月份，任上海市交通委员会主任、党组书记。後首来改去当上海国投公司党委书记、董事长。2017年5月份，伊当选成为中共上海市第十一届委员会委员。2023年，伊转去当上海东方枢纽投资建设发展集团有限公司董事长。

## 参考
上海国有资本投资有限公司

**上海国有资本投资有限公司**，简称**上海国投公司**，是经上海市委、市政府批准成立，上海市国资委出钞票並直接监管个大型国有资本投资平台公司，2010年3月31号成立个，本名**上海国有资本管理有限公司**，2020年9月30号改成现在箇隻名字，注册资本人民币100亿元，总部勒垃上海。

## 参考
創造書

**創造書**（希伯來語： *sefer yetzirah*）是猶太神祕主義搭卡排拉个重要作品，傳統丄作者名頭畀拉亞伯拉罕，也有人擔箇名頭畀拉亞當或者別它猶太拉比。現代學者對箇本書个起源還有得交關爭議。

### 搭界篇章
本書頂頂有名氣个就是佢个開頭，後首來畀人標記作創造書1:1

原文：


## 版本
創造書嘸沒「鑑別經文」（text critical）版本，手稿多許，基本丄好分成功：

* 短版本
* 長版本
* Saadia版本
* Gra版本

## 參考



## 也好看看
* 希伯來字母
谢峰（1966年）

**谢峰**，男，北京人，中国足球运动员、前中国国家足球队队员，勒垃北京国安踢出名堂。谢峰勒垃球员时代帮高洪波、高峰、曹限东一道叫“京城四大名捕”。国家队方面，伊1996年进个中国国家足球队，曾参加1997年世界杯亚洲区十强赛，2000年因为受伤退出国家队。做教练个辰光，谢峰做过深圳、陕西浐灞、北京国安等球队个主教练、助理教练。

## 外部链接
* 谢峰-网易体育
上海禾念信息科技有限公司

**上海禾念信息科技有限公司**（简称**上海禾念**、**禾念**）是中国上海市浦东新区一家音乐制作软件开发公司，2011年6月14号成立，开发出洛天依、言和咾啥个中文Vocaloid产品，运营中文Vocaloid虚拟歌手品牌**Vsinger**。乃朝是弹幕视频网站Bilibili个子公司。

禾念一开始是Bplats成立个中国子公司，受雅马哈个委托，负责Vocaloid勒垃中国大陆个软件销售推广个生活，Bplats中国大区主管任力担当法人。2013年6月30号，任力主导管理层收购，同年7月1号离开Bplats，同前母公司Bplats帮雅马哈个合作关系也勒垃2014年1月31号完全结束。箇以后，禾念先后通过VOCANESE、Vsinger品牌进行独立个声库开发、销售、推广。

## 外部链接
* 
*
夏孫桐

**夏孫桐**（），字**閏枝**，號**閏庵**，室名**觀所尚齋**，吳越常州府江陰縣（難朝个江陰市）人，清末民國政治人物、文學家、詞人。

## 生平
夏孫桐是常州府江陰縣人，咸豐七年四月廿二號（1857年5月15號）生。

民國三十一年（1942年）2月7日（辛巳年十二月廿二號），夏孫桐生毛病咾無得哉。

## 參考資料
趁客

**趁客**，普通闲话叫**乘客**，是趁交通工具个人，一般性指驾驶员咾乘务员之外个人。交通工具包括脚踏车、巴士、汽车、客运火车、飞机、船、渡轮、个人水丄马达车、全地形车、雪地马达车咾啥个。
归安文庙

**归安文庙**是老底子浙江湖州府附郭县归安县个县学文庙，有拉介歇个浙江省湖州市吴兴区月河街道建设路1号，箇块地方介歇是东风小学南园校区（原来个南园小学），本来个建筑只剩脱清朝手里造个棂星门，2003年8月份成为第一批湖州市文物保护点。

## 历史
归安县学是北宋崇宁年间设立个，一开始附设拉湖州州学，元代泰定二年（1325年）县丞完泽溥化搭渠迁到县治东南一里月河河畔，就是介歇个地方。后世弗停增修，规模越来越大。咸丰年间（1864年）許丄是太平天国幼王撤退到湖州之后阿末一个大本营个地方。

归安县学作为县学用到光绪廿八年（1902年），之后全国个学堂改制，县学撤销脱，文庙专门用作孔庙，外墙是砖红颜色咾，俗名叫“红墙湾”。1917年改建成吴兴县劝学所，总揽县教育行政工作，1923年改名吴兴县教育局，1928年也当作新成立个吴兴国术馆馆址。1932年，箇辰光个考试院院长戴季陶集资重修。1935年教育局迁到东街县政府合署办公。抗日战争爆发之后，1939年改成县立第六小学，到难一直是学堂所在地。

清末个辰光归安县学学额是廪生廿名、增生廿名搭进额四十两名，县学附设学田搭学地，地租用来资助贫困学生子搭日常开支。

## 建筑

根据清康熙十二年（1673年）、光绪八年（1882年）《归安县志》记载搭里向个图片，归安文庙勒拉湖州城里东南面，搭原来东街北端个归安县署弗远，文庙地跨泮河（也叫前河）搭后河两条河港，南北分别到安学前搭学宫兜，大成门、大成殿搭明伦堂等主体建筑四面环水。

原来个文庙布局是前庙后学，清康熙手里中轴线上依次是万仞宫墙（东、西、南全有一隻牌坊，东西木牌坊分别叫兴贤坊搭仰圣坊，南面石牌坊题“斯文在兹”）、棂星门、泮池、泮河搭泮桥、大成门（东面是名宦祠，西面是乡贤祠、土地祠）、大成殿（前头有东西庑）、明伦堂（前头东面有经义斋，西面有治事斋）、后河搭桥、敬一亭（光绪个辰光已经废脱许嘚）搭尊经阁。拉棂星门搭大成门东另外设学门、仪门通到明伦堂，尊经阁东面有启圣祠（后末来改名崇圣祠），射圃拉院子外头东南面（光绪个辰光已经废脱许嘚），另外还有文昌祠、忠义祠、节孝祠、教谕署搭训导署咾啥。

介歇个建筑只剩脱棂星门中门搭西侧门，包括柱子、横额搭门槛，全是花岗岩质，始建年代弗清爽，本来是一间，明洪武五年（1372年）重建个辰光改成石柱，十年（1377年）改成三间，天顺元年（1457年）全调成石柱，同治十年（1871年）两边门畀大风毁脱，第二年重修。院子里向剩脱假山一隻，边丄有几棵古树。另外拉飞英公园碑廊里向有明嘉靖四年（1525年）《归安县重修儒学记》咾清嘉庆十年（1805）《归安学重修泮池记》两方搭界个碑刻，保存比较完整。
File:歸安文廟舊址.jpg|老照片（黄笃初拍个）
File:歸安文廟舊址_1.jpg|古树（皂荚）
File:歸安文廟舊址_2.jpg|古树（榉树）
File:歸安文廟舊址_3.jpg|古树（丹桂）
File:歸安文廟舊址_4.jpg|假山
File:歸安文廟舊址_5.jpg|假山搭柱础、抱鼓石咾啥个零散石构件
File:歸安文廟舊址_6.jpg|假山山顶
File:歸安文廟舊址_7.jpg|院子里向个操场


## 参考文献
蚂蚁森林

**蚂蚁森林**（），是2016年8月份横里蚂蚁金服勒垃支付宝丄启动个一隻生态保护计划。

## 历史
蚂蚁森林个目标是勒垃互联网搭仔金融个推动下头倡导老百姓低碳出行：用公共交通，线上付水钿电费煤气费，线上买交通卡，线上医院挂号，线上买门票咾啥个低碳行为侪好减少相应个碳排放，获得虚拟个“绿色能量”。用一定量个“绿色能量”好勒垃支付宝丄虚拟种树，相对应个，蚂蚁金服搭仔伊个合作商会得实际种下一棵树。支付宝里向个树苗又需要靠“绿色能量”浇灌成长。

截止到2017年5月份，蚂蚁森林累计有得两亿用户，约占3%个世界人口。截止2017年8月份，累计减少122万吨碳排放，累计种仔1025万棵树苗。用户好通过卫星图查看真实个种植情况。

2018年10月23号，蚂蚁金服同全国绿化委员会、中国绿化基金会签协议，将蚂蚁森林正式纳入全国义务植树运动体系当中。

2019年1月4号，蚂蚁森林上线全民义务植树尽责证书，互联网植树正式成为公民义务植树个一种尽责形式。

2019年9月19号，蚂蚁森林项目获得联合国。

## 参考来源
蜂花

**蜂花**是中華人民共和国上海市个化妆品商标。因为历史原因，“蜂花”商标勒垃弗同品类个公司手里向，两家“蜂花”注册商标图案弗一样，对应产品品类也有区别。

## 蜂花檀香皂
**蜂花檀香皂**最早是1928年中央香皂厂推出个。1933年以後，蜂花出口到东南亚。1957年7月份，中央香皂厂併进五洲固本肥皂厂，蜂花品牌转到五洲固本肥皂厂手里想。1960年8月，五洲固本肥皂厂併进上海制皂厂後，上海制皂厂有蜂花个牌子。1983年7月份，上海制皂厂推出蜂花牌液体香皂。2017年，上海制皂厂拿蜂花檀香皂个工厂从上海普陀區桃浦鎮搬去安徽马鞍山。

蜂花是中華人民共和国唯一一隻連續3埭獲得“国家质量银质奖”个肥皂，还獲得中国名牌产品、上海市著名商标、上海名牌、上海老字号等榮譽。2015年4月22号，上海制皂官方旗舰店勒垃天猫上线开业，当年销售额500多万，第二年销售额翻仔一番多，箇当中蜂花产品系列占到30%。

## 蜂花日用品
1985年，上海轻工业品进出口公司（乃朝是东浩兰生集团下头个）同上海县马桥公社俞塘大队（今上海闵行区马桥镇俞塘村）合资联营，成立上海华银洗涤剂厂（後来更叫上海华银日用化学品总厂、上海华银日用品有限公司、**上海蜂花日用品有限公司**），获准使用“蜂花”品牌。箇爿公司主要生产洗发水、洗头膏、护发素。1993年、1994年，蜂花护发素两趟评选为“上海市名牌产品”。

## 参考

## 外部链接
*
港城公园

**港城公园**，勒垃上海市浦东新区高桥镇欧高公路509号，是外环线、港城路、欧高路、黄潼港圈起来个梯形地方里向，是外环林带个一部分，是一座三星级公园。公园里向有得南北两座湖，设有荷花种植区、梅花坞、昆虫科普馆。

## 参考

## 外部链接
* 港城公园
上海市吴淞中学

**吴淞中学**，1924年10月25号创立，勒垃上海市宝山区吴淞口边个泰和路99号，是一所上海市实验性示范性高中。学堂个校训是“坚苦卓绝”。

## 参考

## 外部链接
* 上海市吴淞中学
俞萬春

**俞萬春**（），字**仲華**，清朝小說家，號「**忽來道人**」，吳越浙江山陰（箇卯个紹興）人。俞萬春早年跟牢阿爹從軍，平定民變。後來受伽阿爹囑託，用廿二年寫勒部長篇小說《蕩寇志》（也叫《結水滸傳》）。本書來夯咸豐三年（西曆1853年）刊行於世。俞萬春還寫過《騎射論》、《釋醫學辯證》、《淨土事相》咾介。

## 生平
清朝乾隆五十九年（1794年），俞萬春生勒浙江山陰一個地方官吏屋裏，渠小辰光姆媽無有哋，身體虛，只管生毛病。伽屋裏書有木牢牢，俞萬春從小蠻聰明，讀勒蠻多个書，也歡喜弓馬、兵法，還有醫學。廿歲个辰光，渠跟牢伽阿爹到廣東從軍，平定道光十一年（1831年）到十二年粵東瑤民个民變。民變平定之後以功敘官，俞萬春堅辭弗就，後來回到浙江，蹲夯杭州西湖，行醫濟世。道光廿年（1840年），英軍攻打順德，俞萬春貤獻策軍門，備陳戰守器械，得着箇辰光浙江巡撫劉玉坡个讚賞。俞萬春性情倜儻，淡泊功名，專門擔酒一壺，鐵笛一枝，掛夯牛角丄，來夯西湖邊丄趤趤，自號「黃牛道人」。

渠晚年个辰光皈依佛教，道光廿九年（1849年）元旦也無有生毛病就走壞哋，走壞之前頌勒一百遍《金剛經》。

## 《蕩寇志》
俞萬春是道光六年（1826年）開始寫《蕩寇志》个。根據伽阿弟俞灥个回憶，俞萬春覺着羅貫中个《水滸傳》裏向「邪說淫辭，壞人心術，貽害無窮」，渠告送伽阿爹之後，受着父親个囑託寫一部《水滸傳》个續書，「提明真事，破他偽言，使天下後世深明盜賊、忠義之辨」。俞萬春來夯《蕩寇志緣起》裏向自話是十三歲个辰光受着「雷霆上將陳麗卿」託夢咾寫箇本書。但是根據伽阿弟俞灥个話法，是因爲俞萬春小辰光毛病多，受過一個叫陳麗卿个女道士个醫治，介咾有箇个講法。《蕩寇志》个初稿是道光十五年（1835年）完成个，之後作者則渠大幅刪改過，到道光廿七年（1847年）再寫好，但是無有出版。根據伽兒子个記載，俞萬春死壞个辰光，《蕩寇志》還無有修改好，着末來是伽兒子來夯道光三十一年（1851年）校訂刊印个。本書接牢《水滸傳》第七十回「忠義堂石碣受天文 梁山泊英雄驚惡夢」个故事，從第七十一回寫到第一百四十回，一共七十回，交來附「結子」一回。

## 參考資料
麥爾彥拉兒子爾撒麥西哈回教堂

**麥爾彥拉兒子爾撒麥西哈清真寺**（）是肯尼亞基里尼亞加郡基里尼亞加西个一隻回教堂。

## 歷史
1985年9月25號，本地穆斯林協會个秘書向土地專員申請造一隻回教堂。但是，經過仔12年个努力，協會搭地方官府還是朆取得任何結果，蓋咾協會委託一隻銀行處理箇樁事體。2010年，基督復臨安息日會搬進仔同一塊地皮，聲稱第搭是渠拉个地。2020年10份，本地个土地搭環境法院最終拿箇塊地皮个使用權判畀拉穆斯林協會。穆斯林協會畀計劃要造个回教堂取名麥爾彥拉兒子爾撒麥西哈回教堂，來向本地个基督教社區表達善意。回教堂造好以後，拉2021年7月4號世界穆斯林聯盟執行委員主持个儀式丄正式開放。

## 建築
箇隻回教堂是隻單層樓房子，好容納五百個朝拜者，回教堂還包括一隻回教學堂，攏總花脫1500萬塊肯尼亞先令。

## 參考資料
马金杜谒师所

**马金杜谒师所**（，），是肯尼亞个一隻錫克教謁師所，到内罗毕约摸170公里，勒拉内罗毕到蒙巴萨个主干道丄。隻謁師所是锡克教徒拉1926年造个，箇辰光渠拉勒拉造从海边丄（蒙巴萨）望内陆延伸到维多利亚湖，再到乌干达个乌干达铁路。

## 背景


## 外势个链接

* Scripting success, Punjab to Kenya
衢州清真寺

**衢州清真寺**，是吳越浙江省衢州市个一隻清真寺。老底子个清真寺勒拉浮石門裏向个西馬路丄，是清朝手裏造个，後首來到1956年畀颱風吹倒脱哉。第歇个衢州清真寺勒拉市區下街6號。

## 歷史
清朝康熙手裏，有姓李、馬、嚴、季个回民打山东咾、安徽咾、杭州咾搬到衢州。老早渠拉大部分蹲拉縣學街个”回教弄堂“（徽州會舘東牆外），大部分做小生意，也有人蹲拉下街、東門第橫頭。渠拉講閒話个辰光專門介講”法西“（波斯閒話），有辰光夾一眼阿拉伯閒話，再加衢州口音，老一輩回回三種閒話並用个習慣是蠻多个。

民國《衢縣志》裏向寫：“囘囘敎禮拜堂，堂名清真寺，俗名囘囘堂。在浮石門內西馬路，建築頗爲古樸。其種人來衢當在清初康熙時至雍正間，遂建此堂居。”清真寺造拉浮石門（北門）裏向个西馬路拱宸巷，同治兩年（1863年）修繕過。

1927年，河南柘城人韩品三阿訇当衢州清真寺教长。1949年，韩品三阿訇回到河南哉咾，衢州清真寺个教务也停脱哉。1952年恢复活动。1956年，清真寺畀台风吹倒脱哉，碑刻咾额匾咾全无得拉哉。

1958年，買脫下街10號房15間作清真寺，1963年个辰光有信徒105個人，文化大革命个辰光，寺畀人佔脫咾活動停脫哉。1982年有1個阿訇，235個信徒。1988年11月份成立衢州市回教事務工作委員會，借用水亭街2號當臨時清真寺搭開會个場許。1996年，衢州市伊斯蘭教協會籌資50來萬塊洋錢，拉市中心下街造仔一隻兩門面4屋樓个清真寺，佔地100平方米，建築面積410平方米。第歇个切脚是下街6號。

## 參考資料
中国国际广播电台

**中国国际广播电台**（，缩写：），一般简称**国广**搭仔**国际台**，1941年12月3号成立个，是中华人民共和国唯一从事对外广播个国家级广播电台，隶属于中央广播电视总台。

## 外部链接
* 中国国际广播电台
* 国际在线（CRI online）
*
奧本加里波利回教堂

**奧本加里波利回教堂**（，土耳其語：），是澳大利亞新南威爾士州悉尼奧本个一隻奧斯曼風格个回教堂。每日天有超过500个信徒到回教堂里向做礼拜，每个礼拜五个聚礼日有得2000来个信徒来参加。

## 歷史
箇座回教堂个名头是从第一次世界大战里向个加里波利战役来个，箇场战役役对澳大利亚搭仔土耳其来讲全老重要个。清真寺里向管事体个人讲，呌箇隻名头是为仔表现“澳大利亚社会搭仔造箇隻回教堂个主要群体——澳大利亚土耳其穆斯林社区个共同历史”。奥本加里波利回教堂个设计是参考土耳其伊斯坦布尔马尔马拉大学神学院个回教堂个。

第搭场化个头一隻回教堂是1979年11月3号开门个，本来是一幢人蹲个房子，拿里向个墙头拆脱改成功大点个地方。第歇箇隻回教堂是1986年开始造个，1999年11月28号全部造好正式开放。

2005年12月10号，伊歇个土耳其总理埃尔多安到澳大利亚来访问个辰光，特为到奥本加里波利回教堂来参加礼拜五个聚礼，搭信众一淘做祷告。

## 參考資料
ね

平假名**ね**搭片假名**ネ**是日语个假名之一，勒五十音图里头排列五行四列，罗马字为ne。渠个通话表为“ねずみのネ”。

## 笔顺
对多

**对多**（，來自「推特」个）是日本独立开发者asa勒垃2024年12月份推出个社交软件。箇隻软件用个是类BBS个纯文字界面，只容許输入中日韩统一表意文字外加部分符号，强制用户只好用漢字來茄山河，故咾多許用户使用拿日文里向平假名搭片假名厾脱以後个伪中国语来讲张。迭隻应用上线以後，豪𢜶爬顶到App Store日本区免费榜。

## 参考

## 外部链接
*
滨湖街道（湖州市）

**滨湖街道**是吴越浙江省湖州市吴兴区个一隻街道，有拉湖州市区东北面，介歇归湖州南太湖新区管理委员会代管。

2020年8月份，街道个8隻村坊一淘出钞票成立强村公司（湖州益众建设发展有限公司）。

## 行政区划

* **社区：**阳光假日社区、丘城社区、浮霞社区、莫家田社区、长东花园社区、渔龙桥社区、健康城社区、融悦社区、璟悦社区、鸣翠里社区、月畔里社区
* **行政村：**红旗村、姚家坝村（瑶阶坝村）、横塘桥村、湖滨村、小梅村、新桥村、荣丰村、塘甸村、大钱村、太史湾村、渔山村、黄龙洞村

## 参考资料
曲圣卿

**曲圣卿**，昵称“胖子”，中国退役足球运动员，司职前锋，曾经入选过中国国家队。伊有個儿子叫曲彦衡，也是踢足球个。

## 职业生涯
曲圣卿小辰光勒垃辽宁少年队踢球，进过国少队、国青队、国奥队，1994年进入辽宁队。第二年，辽宁队勒垃甲A联赛倒数第一降级，曲圣卿因此获得大量出场机会，随球队勒垃1998赛季结束以后重返顶级联赛。1999年，曲圣卿进仔17個球，获得甲A联赛最佳射手外加中国足球先生。

2001年初，上海申花花仔550万人民币个天价拿伊从辽宁买得来。前两個赛季，伊打进20隻联赛进球。必过2003年，原辽宁队锋线搭档张玉宁加盟申花，外援索尔·马丁内斯也表现出色，导致曲圣卿呒没位置踢球哉。2004年，申花全队状态推板，曲圣卿更是全赛季只勒垃A3搭仔足协杯里向打进两隻球，赛季结束以后就畀俱乐部挂牌哉。

因为曲圣卿挂牌身价贵唻要死，阿末伊畀澳大利亚职业足球联赛阿德莱德联队用先租后买个形式买去澳大利亚，表现弗错，畀观众认为是澳大利亚联赛最佳外援之一。刚到澳洲，伊就碰着车祸，生仔脑震荡，影响伊个竞技状态。2005年9月18号，曲圣卿勒垃联赛第四轮客场对阵珀斯队个比赛里向替补出场打进一球，是中国球员勒垃澳超赛场丄打进个第一粒进球。2006年，伊畀俱乐部租回国内，加盟南京有有。2007年4月份，阿德莱德没同曲圣卿续约，伊回到中国，呒没球踢。

2008年6月份，曲圣卿表示自家愿意当教练。

2009年初，曲圣卿复出，加盟刚刚升到甲级联赛个家乡球队沈阳东进。2011年年初挂靴退役。

## 执教生涯
2011年，曲圣卿退役以后，出任广州恒大助理教练，後转去恒大预备队当主教练。2012年离职，去同济大学攻读工程管理硕士。

2014年，曲圣卿勒垃同济大学国际足球学院做讲师，同时做同济大学校队主教练，同年5月13号完成伊勒垃同济个执教首秀，同年伊领仔同济获得第十五届市运会足球项目高校男子乙组暨上海市校园足球联盟联赛高校超级组冠军。

2024年年底，曲圣卿成为中乙球队兰州陇原总经理。2025年年初，俱乐部冬训，伊帮教练组一道要求俱乐部签一名长期受伤个球员，俱乐部回绝脱以后，伊同主帅孟祥昱领仔整隻教练组卷脱全队个工资跑路哉。

## 参考

## 外部链接
*
瑤階壩村

**瑤階壩**，也寫成**姚家壩**、**瑤家壩**，是吳越浙江省湖州市濱湖街道个一隻行政村。

## 歷史
瑤階壩村本來歸白雀鄉，來夯白雀鄉中東部，東靠梅渚漾，西面搭紅旗行政村搭界，北面搭橫塘港行政村隔橫塘港搭界，南面搭沿圩灣行政村（介歇並進仁東行政村許嘚）搭界。2009年8月份撤鄉之後劃畀吳興區濱湖街道。

## 人

* 费丹旭：清代画家，瑤階壩南壩人，旧宅基是介歇夏氏个屋基处。葬拉瑤階壩李家圩，墳重修過許嘚，保存完好。
* 朱家驊：中华民国政治人物，瑤階壩小港里人。箇辰光拉村裏向开办鹤和小学，小学舊址北面還有一隻渠拉屋裏个老房子，港南东南面200米个地方是渠拉爺孃咾阿哥个墳。

## 史跡

### 鹤和小学旧址
1934年，瑤階壩小港里出身个中华民国交通部长朱家骅用自家屋里向个部分宅屋扩建，用堂名「鹤和堂」做名字拉村里向办“鹤和小学”。中华人民共和国成立之后，鹤和小学先后更成“湖滨小学”、“劲松学校”、“湖滨完小”个名字。2018年，鹤和小学拉另外个地方重建好开始使用，归湖州市爱山小学教育集团管，附属杭州师范大学。

2015年11月13号，湖州市人民政府公布第八批市级文物保护单位，搭鹤和小学（含朱家骅家族墓）列为第八批市文物保护单位个近现代重要史迹搭代表性建筑。

### 白莲桥
2003年1月份，湖州市人民政府公布第六批市级文物保护单位，村里向个白莲桥畀定为市级文保单位。

## 照片

File:2023-07-06 Taiping Bridge, Yaojieba Village, Huzhou 湖州瑶阶坝村太平桥 04.jpg|村里向个清代太平桥
File:2023-07-06 Former site of Hehe Primary School 鹤和小学旧址 03.jpg|鹤和小学旧址个校门
File:2023-07-13 Former Residence of Chu Chia-hua, Huzhou 湖州朱家骅故居 02.jpg|朱家骅老房子


## 参考资料
李铁

**李铁**（），中国足球运动员，踢个是中场，老底子拿着过中国足球先生等奖项，曾勒垃英格兰踢球。曾做过中国足球超级联赛球队河北华夏幸福个主教练搭仔中国国家足球队个助理教练、主教练。2017年10月份，伊加入中国国民党革命委员会，做过民革辽宁省直工委传媒支部副主委。2022年11月份，因为涉嫌严重违法，伊接受国家体育总局纪检监察组、湖北省监察委个监察调查。2023年8月2号，李铁因为受贿、行贿咾啥个五项罪名，畀咸宁市人民检察院向咸宁市中级人民法院提起公诉。2024年12月13号，湖北省咸宁市中级人民法院公开宣判，李铁因为受贿罪、行贿罪、单位行贿罪、非国家工作人员受贿罪、对非国家工作人员行贿罪数罪并罚，判处有期徒刑廿年。

## 参考
格罗耶

**格罗耶**（法语：，发音：），法国南方城市，奥克西塔尼大区塔恩省个一隻市镇，归卡斯特尔区，市镇面积56.75平方公里，2022年1月1号个辰光人口数量是13,275人，拉法国市镇里向排名第749位（2022年）。格罗耶勒拉塔恩省中南部，达杜河边上，近现代因皮革制造业闻名，是一隻区域性的个中心城市，有好几条公路勒拉第搭交汇。

## 地名来源
根据《蓝色法兰西》一篇文章个讲法，“Graulhet”隻名头是从“granolha”隻詞转写过来个，意思是“田鸡”，搭第搭场化个生物自然景观搭界。

格罗耶个场许老早是讲奥克语个，“Graulhet”对应个奥克语写法搭渠是一样个。
还有，因为翻译标准弗同，“Graulhet”勒拉有眼中文资料里向还翻成功“**格罗莱**”。箇隻地名“Graulhet”个发音是[ɡʁojɛ]（搭“Grauillet”一样），弗是[ɡʁolɛ]，《世界地名翻译大辞典》搭《世界地名译名词典》拿渠错译成“格罗莱”。

## 地理
格罗耶勒垃阿基坦平原东端，多是丘陵，市镇中心勒垃达杜河河谷里向，南面是坡地，北面较平，海拔勒垃126到373米之间。格罗耶勒垃柯本气候分类法里向属于温带海洋性气候（Cfb）。

## 历史
格罗耶老老早个历史还弗清爽。根据当地官方网站个讲法，格罗耶顶早拉公元961年鲁埃格伯爵个遗嘱里向提到歇。中世纪辰光，格罗耶一度畀图卢兹伯爵继承，后首来拉1209年畀蒙福尔-卡斯特尔个菲利普一世继承，后来当地造起仔有两隻城门搭塔楼个城墙。再后来，格罗耶城墙外头也出现仔城郊居民区。横跨达杜河个老桥拉1244年造好，后首来十六世纪个辰光翻新改造过。中世纪中后期，格罗耶出现仔皮革加工场。1494年，弗朗索瓦一世个侍从昂布瓦斯多比茹个路易通过联姻得着格罗耶，渠个后代昂布瓦斯个弗朗索瓦-雅克搭作家莫里哀认得，莫里哀好几趟拉格罗耶蹲歇。法国大革命后首，格罗耶变成功塔恩省个一隻市镇，从1793年开始成为同名县个县治。工业革命个辰光，格罗耶个皮革制造业实现仔机械化发展，当地人口也变多哉。廿世纪末，格罗耶个皮革制造规模缩小哉咾，一部分厂房关脱哉。

## 友好城市
到2025年3月份，格罗耶搭一座城市建立友好城市关系拉哉：

*  基姆湖畔普林

## 參考資料
邵佳一

**邵佳一**（），生勒北京，中国足球运动员，北京国安足球俱乐部青训，2003年租去德国球队慕尼黑1860开始留洋，2006年7月份正式转会科特布斯。2011年5月份，邵佳一加盟德乙球队杜伊斯堡，半個赛季以后回到母队北京国安。2015年10月29号，邵佳一宣布勒垃赛季结束以后退役，结束职业生涯。2017年8月7号，德甲官网公布入选德甲传奇球星名人堂个9名球星，邵佳一榜上有名。

## 参考资料

## 外部链接
*
恩里克·巴尔迪维索县

**恩里克·巴尔迪维索县**（），是玻利维亚个县份，勒拉箇个国家西南部，属于波托西省个一部分，县府设拉圣阿古斯丁，面积2,254平方公里，2001年人口1,640，人口密度每平方公里0.7人。
脑震荡

**脑震荡**（concussion），貤叫**轻度[[创伤性脑损伤]]**（mild traumatic brain injury，mTBI），指个是头畀外力撞或者敲过，导致发生短暂个脑功能障碍，是脑组织损伤里向最轻个一种。中枢神经系统暂时功能紊乱，必过呒没啥明显个解剖病理改变。

## 参考
贝拉斯科县

**贝拉斯科县**（），是玻利维亚个县份，勒拉箇个国家个东部，属于圣克鲁斯省个一部分，县府设拉圣伊格纳西奥，面积65,425平方公里，2001年人口56,702人。隻縣个名頭是從总统何塞·米格尔·德·贝拉斯科个名頭來个。
浙江古籍出版社

**浙江古籍出版社**，是吴越浙江个一隻出版社，第歇勒拉浙江杭州体育场路347号5楼。

## 沿革
浙江古籍出版社是1983年10月份成立个，勒拉浙江省杭州市体育场路169号。隻出版社个特点是出版当地囥个古籍、方志搭古典文学、文史工具书、文史知识性读物咾啥个。1986年，刘耀林当上社长，箇辰光主持出版仔《黄宗羲全集》、《李渔全集》等丛书。2000年，浙江出版联合集团成立，浙江古籍出版社划归成集团公司。

## 参考资料


## 外势链接

*官方网站
元旦

**元旦**是公曆格列高利历个新年第一天，也就是1月1号，是**公历新年**、**阳历新年**。“元旦”个“元”是开始个意思，“旦”是日出个意思，所以“元旦”指个就是一年开始个意思。
梅龙镇广场

**梅龙镇广场**是勒垃中華人民共和國上海市静安区南京西路个一座商业综合体，占地面积12000平方米，建筑总面积121000平方米。梅龙镇广场所在地块原先是大华饭店，后来改成大都会娱乐中心。1990年代，静安区对南京西路沿线进行旧区改造综合开发，拆脱大都会娱乐中心。梅龙镇广场是香港和记黃埔地产有限公司同上海梅龙镇 (集团) 有限公司投资个，上海建筑设计研究院帮香港邓振威建筑设计事务所負責設計，上海市第一建筑工程公司負責施工个，1997年8月15号造好。综合体帮伊边丄个上海恒隆广场、中信泰富广场合称“梅泰恒”、南京西路“金三角”。

## 参考

## 外部链接

*
城市更新

**城市更新**（），貤叫**城市改造**、**城市复兴**、**旧区改造**，指个是对城市里向个老房子进行全面或者部分性个重新改造、整理、修缮或者推光重造个计划或工程。

## 参考
合并设立

**合并设立**是中华人民共和国个一种机构编制方式，指个是拿两隻或两隻以上个机构个职责进行重组、整合，组成新个机构。合并设立成一個机构以后，好分成“**一个机构两块牌子**”、“**加挂牌子**”、“**对外保留牌子**”三种情况，融合程度由深到浅。後头两种情况下头，畀撤销合并个机构分别叫“**挂牌机构**”搭仔“**保留牌子机构**”。

## 另见
* 合署办公

## 参考
月河社区（湖州）

**月河社区**，是吴越湖州市吴兴区月河街道个一隻社区。

根据2023年个《浙江省标准地名录》，月河社区面积0.8平方公里，有得2605個人。

## 历史
民国初年归吴兴城，民国十八年（1929年）归吴兴区第十区学宫里、右文里。民国廿年（1931年）改归学宫镇、右文镇。民国廿四年（1935年）归月河镇，置得第四到第九保。

1949年10月份，建立**月河居委会**。1956年2月份，改名**月河街居委会**。1970年10月份，改名**东风居委会**。1981年10月份，恢复原名。2000年12月份，居委会撤脱建社区，叫**月河社区**。2007年9月份，搭甘棠桥社区合并，原得叫月河社区。

## 参考资料
湖东街道（湖州）

**湖东街道**，是吴越浙江省湖州市个一隻街道，归吴兴区管。是2018年成立个。

## 历史
根据2018年2月22号个湖政函[2018]6号批复，同意增设湖东街道咾，调整月河街道搭飞英街道辖区。2018年5月29号，湖东街道正式成立。下底管11隻社区（8隻城市社区：铁路社区、湖东社区、湖东村社区、三里桥社区、东柿社区、蜀山社区、人和家园社区、怡和家园社区；搭3隻安置社区：富田家园社区、六合家园社区、谈家扇社区），委托管理8隻行政村（王家田村、毗山村、谈家扇村、南塘漾村、陆家坝村、陆旺村村、章家埭村、北水产村）。

2020年，湖东街道完成嘚撤村建居，原来个陆旺村、谈家扇、南塘漾、王家田、水产、章家埭、陆家坝搭毗山箇8隻行政村撤脫，成立嘚富田家园、六合家园、谈家扇、东南湾、南塘漾、章家埭搭陆旺箇7隻社区。

## 基本情況
湖东街道辖区总面积10平方公里，常住人口差弗多5.2万人，户籍人口差弗多1.7万人，下底管理17隻社区，9隻股份经济合作社。

街道有起拉湖州城东面，东面到蜀山路，南面到长湖申航道，西面靠近锁苕桥，北面靠牢中兴大道。

街道办事处一开始有起拉陆王路815号，后歇来搬到蜀山路199号，2025年3月份搬到嘚中塘路118号。

## 行政区划
湖东街道介歇下辖17隻社區：铁路社区、湖东社区、三里桥社区、怡和家园社区、湖东村社区、东柿社区、谈家扇社区、南塘漾社区、陆旺社区、富田家园社区、章家埭社区、六合家园社区、东南湾社区、大升社区、邱家漾社区、中塘社区、圩田社区

## 参考资料
湖州天主教堂（红门馆前）

**湖州天主教堂**，是老底子吴越湖州个一隻天主教堂，有拉介歇个湖州市吴兴区月河街道红门馆前。1993年畀湖州市文化局定为文物保护点，但是无得几许辰光就畀人拆脱嘚，介歇还剩脱神父楼咾修女楼。

## 历史
1920年美国籍马神父扩建。建筑物是哥特式建筑，包括礼拜堂、钟楼、神父楼、修女楼啥个。

1926年教堂开办景行小学，中华人民共和国个辰光改成五爱小学。

1993年3月1号，湖州市文化局公布18处文物保护点，红门馆前32号“天主教堂”（近代）也有拉里向。但是无得几许辰光，1996年五爱小学扩建，教堂个主体建筑礼拜堂搭钟楼畀渠拆脱嘚，介歇只剩脱神父楼咾修女楼。

## 建筑
建筑物是欧洲哥特式风格：礼拜堂面阔14米，进深30.7米，正面有三隻大门进出，堂里向有十根圆柱，柱头丄雕许花草，粉墙长窗，彩色玻璃丄有宗教图画装饰；钟楼是四方形个，高廿米，是城里向一隻明显个地标。

### 天主堂北楼旧址（牧师楼）
面积大概76平方米，是1920年造个，是两层砖结构西式建筑，清水砖墙小瓦顶，南墙开商铺门，建筑整体保存一般。

### 天主堂南楼旧址（修女楼）
面积大概116平方米，是1920年造个，是两层砖结构西式建筑，清水砖墙小瓦顶，西墙外铁制胡梯。整修过，建筑整体保存完好。

## 参考资料


## 外头链接
* 安德肋堂
上海中医药大学附属岳阳中西医结合医院

**上海中医药大学附属岳阳中西医结合医院**，前身是**上海市公费医疗第五门诊部**，是中华人民共和国上海市一家中西医结合医院，1976年创立个。总部勒垃上海市虹口区甘河路110号，名医特诊部勒垃上海市静安区青海路44号，上海市针灸经络研究所勒垃上海市徐汇区宛平南路650号。

## 历史
1952年，上海市公费医疗第五门诊部成立。1976年1月份，上海市公费医疗第五门诊部、上海市中医学院推拿门诊部、南昌路新针门诊部合并组建岳阳医院，地址设勒青海路44号。1993年，岳阳医院评定为三级甲等中医院，1995年8月份，岳阳医院总部搬到上海市虹口区甘河路。1998年12月份，岳阳医院评定为三级甲等中西医结合医院。

## 参考资料

## 外部链接
*
上海中医药大学附属曙光医院

**上海中医药大学附属曙光医院**是中华人民共和国上海市一家中医特色个综合性医院，原名**四明医院**。曙光医院分成东西两隻院区。西院勒垃上海市黄浦区普安路185号，东院勒垃浦东新区张衡路528号。

## 历史
光绪三十二年（1906年），宁波旅沪同乡会勒垃上海八仙桥宁寿里建立四明公所。1922年，四明公所改名**四明医院**，地址勒垃爱来格路（现在个上海市黄浦区桃源路）。1953年3月份，改名**上海市立四明医院**，年底改名**上海市立第十人民医院**。

1954年，上海设立中医实验医院，叫伊**上海市立第十一人民医院**，是上海市第一家市立中医院，设勒第十人民医院边浪向。1956年，上海中医学院勒垃第十一人民医院里向成立。

1960年，市立第十人民医院从邑庙区划畀中医学院，帮市立第十一人民医院合并成为**上海中医学院附属曙光医院**。1992年，上海中医学院附属曙光医院成为三级甲等医院。1993年改名上海中医药大学附属曙光医院。

## 参考

## 外部链接
*
八仙桥

**八仙桥**，上海市地区名，指个是黄浦区金陵中路龙门路口到金陵东路云南南路周边一带。

## 历史
### 得名
1860年8月份，英法联军攻陷大沽口，清朝政府委派怡亲王载垣、兵部尚书穆荫去通州南张家湾同英法联军议和，必过谈判破裂。英法联军勒垃北京东郊八里桥同清军主力僧格林沁部决战，格林沁部全军覆没，咸丰帝逃去避暑山庄，北京城沦陷，清政府弗得弗签订《中英北京条约》、《中法北京条约》。因为八里桥之役是第二次鸦片战争里向顶关键个一场战争，上海法租界为咾纪念伊，拿法租界新开个一条马路命名成“八里桥街”，箇就是乃朝个云南南路。必过上海市民却出于情感原因，叫伊“八仙桥街”（）。

### 筑桥
1900年，上海法租界扩张，原租界西界个周泾（今西藏南路）以西，打铁浜（今自忠路一带）以东地区划进法租界里向。为咾方便往来新租界，法租界勒垃周泾丄沿咾公馆马路（乃朝金陵东路）修仔座木桥，叫伊八仙桥。

1905年，法租界勒垃八仙桥南面新造一座桥，叫“南八仙桥”，八仙桥改叫“老八仙桥”。後些来，法租界又勒垃八仙桥街跨洋泾浜上修仔座桥，叫“新八仙桥”。1914年，周泾畀法租界填脱变成敏体尼荫路，也就是现在个西藏南路。洋泾浜畀租界填脱，修仔爱多亚路，也就是现在个延安东路，桥侪拆脱，畀过八仙桥变成地名哉。1917年，八仙桥地区个东北方，由黄楚九投资个大世界游乐场开门营业，迅速成为上海个娱乐中心之一，有得恩派亚大戏院、黄金大戏院、南京大戏院，而八仙桥指代个地方也一路畀大世界一路压缩。改革开放以后，西藏南路西面个八仙桥地区畀政府拆脱，改造成广场公园搭仔其他建筑。

## 参见
* 八仙桥公墓、淮海公园
* 上海大世界

## 参考
上海中医药大学附属龙华医院

**上海中医药大学附属龙华医院**是中华人民共和国上海市徐汇区一家三级甲等医院，勒垃宛平南路，上海市精神卫生中心正对过，面积7.5万多平方米。伊是中华人民共和国顶早成立个4家中医临床基地之一，1960年7月份成立个。

## 参考资料

## 外部链接
*
上海市普陀区中心医院

**上海市普陀区中心医院**，第二冠名是**上海中医药大学附属普陀医院**，勒垃中华人民共和国上海市普陀区兰溪路164号，是三级乙等医院。

伊个前身是**普陀医院**，1957年12月份成立个，是中华人民共和国第一家设勒工人新村里向个综合性医院。1963年3月份，改名**上海市普陀区中心医院**。1992年成为二级甲等医院。2004年，加挂**上海中医药大学附属普陀医院**第二冠名。2018年，成为红十字医院。

## 参考资料
上海市普陀区人民医院

**上海市普陀区人民医院（上海纺织第一医院）**，第二冠名是**同济大学附属普陀人民医院**，现在勒垃中华人民共和国上海市普陀区江宁路1291号，是二级甲等综合性医院。

前身是日商内外棉株式会社造个**水月医院**，1933年成立个。1945年，国民政府个中国纺织建设有限公司接收，改名**中国纺织建设有限公司第一医院**（简称**纺一医院**）。上海解放以後，先后算勒华东地区纺织系统、上海市纺织系统下头。1999年，上海市纺织工业局拿迭家医院移交畀普陀区管理，改名**上海市普陀区人民医院（上海纺织第一医院）**。

2016年2月26号，普陀区人民医院同同济大学医学院、普陀区卫计委、同济大学附属第十人民医院签署战略合作协议，筹备“**同济大学附属普陀人民医院**”，2023年新增箇隻第二冠名。

## 参考资料
上海市光华中西医结合医院

**上海市光华中西医结合医院**，第二冠名**上海中医药大学附属光华医院**，简称**光华医院**，是中华人民共和国上海市长宁区一家三级甲等专科医院。

## 历史
1958年，上海市税工疗养院、仁爱医院、乐仁医院合并组建**法华医院**。1964年改名光华医院。1983年确定成为中西医结合试点医院。1996年，正式改名**上海市光华中西医结合医院**。2012年9月份，光华医院成为长宁区第一家三级甲等专科医院。2014年7月，光华医院挂牌上海中医药大学附属光华医院。

2018年3月份，光华医院租用延安西路1474号园区（原复旦大学附属中山医院延安西路分部（上海纺织第三医院）），设立延安西路院区。

## 参考资料

## 外部链接
*
云顺路站

**云顺路站**是上海轨道交通14号线个一座地下岛式车站，勒垃中华人民共和国上海市浦东新区金桥镇帮金桥经济技术开发区交界个锦锈东路、金桥路、云顺路路口，锦绣东路云顺路公交站边浪，北面是金高公交个劳务中心停车场。
昆山足球俱乐部

**昆山足球俱乐部**是一家位于中国江苏省昆山市的职业足球俱乐部，前身为**镇江华萨足球俱乐部**，2014年成立，2022年底获得中甲联赛冠军以後，勒垃2023年3月29号解散。

## 历史
俱乐部前身**镇江华萨**一开始是中国巴萨球迷协会主席石秀坤创办个会员制足球俱乐部，“华萨”意思是中华巴萨，几百名球迷协会成员组成俱乐部个创始会员。球队参加2015年江苏省业余足球联赛，夺得扬州赛区冠军，晋级总决赛，获得第6名，还勒垃江苏省城市业余足球联赛(八人制)总决赛丄获得冠军。2016年，镇江华萨得到镇江文化旅游产业集团投资，再参加江苏省业余足球联赛，问鼎冠军，並参加当年个中国足球协会业余联赛，获得第6名，递补升级到2017年中乙联赛。必过进入中乙联赛以后，球队运营开支水涨船高，会员投入难以为继，又产生“非法集资”个争议，赛季末镇江文旅集团停止投资，俱乐部面临破产危机，石秀坤等会员弗得弗拿俱乐部卖脱。

2018年12月份，昆山市政府国有控股个昆山文商旅集团100%收购箇家俱乐部，原有股东、会员全部退出，俱乐部变成股份制企业，改名“昆山足球俱乐部”，队徽也从原先象征巴萨个红蓝主色调成昆山元素团龙图形。石秀坤等会员决定重新创立江苏华萨足球俱乐部，专注青训培养。

俱乐部搬去昆山以后，2019年成绩弗理想，必过打造出昆山自家个足球文化，获得2019年中乙联赛优秀文化建设俱乐部奖项。2020年，俱乐部以中乙第九名个身份递补升到中国足球甲级联赛。升到中甲联赛以后，俱乐部进一步加大投入，球队实力迅速提升，提出升入中超联赛个目标。必过2021年中甲联赛，球队因欠缺磨合咾啥个原因冲超失败，箇辰光，预备队教练畀俱乐部提拔做一线队主教练。2022年，昆山队引进交关中超球员，勒垃中甲联赛里向一骑绝尘。2022年11月11号中甲第29轮，昆山FC队4比1大胜淄博蹴鞠队，提前5轮升到中超联赛。勒垃江苏队解散以后，中国顶级足球联赛时隔两年再有江苏球队。阿末，球队89分获得联赛冠军，是中甲联赛最高分夺冠纪录，也是中超历史丄第一隻县级俱乐部队。

俱乐部勒垃2021年初完成混合股权改革，江苏常奥体育发展有限公司成为第一大股东。必过2022赛季中期，俱乐部预算出现问题，获得升超名额以后，俱乐部里向对股权分配产生较大分歧，导致股东停止注资。2023赛季前，冠军教练萨尔科转会去河南嵩山龙门哉，队伍里向合同到期个球员也纷纷去其他球队试训，俱乐部又面临解散风险。阿末，俱乐部主动放弃2023年个职业联赛准入。

## 成绩

*当赛季中乙联赛预赛阶段积分。
*只计算总决赛赛果，当赛季江苏业余联赛总决赛赛制是分组循环加淘汰赛制，弗适用积分排名。

## 参考资料

## 外部链接
*官方网站 
*昆山足球俱乐部在转会市场上的资料
镇江体育会展中心

**镇江体育会展中心**勒垃中国江苏省镇江市润州区南徐新城，占地面积46万平方米，好分成主体育场、体育会展馆、综合训练馆、网球中心、体育公园搭仔奥林匹克商务接待中心六大功能区。场馆是中国建筑西南设计研究院有限公司设计个，2009年6月28号开工建设，2013年上半年完工试运营。

镇江体育中心体育场是座多功能体育场，有得31,200隻座位。体育会展馆是独立建筑，总建筑面积77,537平方米，其中南面是会展馆，好容纳503隻标准摊位；北面是体育馆，有得6,405u隻座位，當中固定座位4,845隻。综合训练馆建筑面积41,115平方米，有游泳跳水馆、羽毛球馆、网球馆、乒乓球馆咾啥个，提供健身、舞蹈训练、拳击、跆拳道等体育项目个练习设施。

## 参考
润州区

**润州区**是江苏省镇江市一隻市辖区，勒垃镇江西部，因为镇江古称“润州”，故咾叫箇個名字。润州区东面隔开大运河是镇江市京口区，东南部分地段同镇江新区相接，北面是长江，润扬长江大桥连勒扬州。面积132.68平方千米。2014年底，总人口33万人。2009年开始，“镇江南拓”战略实施，润州区造出南徐新城、官塘新城等新城，南徐新城成为镇江新个政治、经济、商业、文化中心。

## 外部链接
*
上海科学技术文献出版社

**上海科学技术文献出版社**，是中华人民共和国一家出版社，勒垃上海市武康路2号，後来改去静安区长乐路746号。

## 概述
上海科学技术文献出版社是1978年5月份成立个，是上海图书馆上海科学技术情报研究所下头个出版社。主要出书范围包括科学技术类、科技情报文献书籍。

## 参考
复旦大学出版社

**复旦大学出版社**（）是中华人民共和国一家出版社，是复旦大学自家个出版社，勒垃上海市杨浦区国权路579号。

## 历史
1981年5月份，经国家出版事业管理局同意、中华人民共和国教育部批准，复旦大学出版社成立。复旦大学出版社主要出版复旦大学个学科、专业、课程所需个教材；外加高等学堂个教学参考书、教学工具书，搭仔高等学校教学相关个高校教材。复旦大学出版社还负责出版《复旦学报》、《修辞学习》、《新闻大学》、《研究与发展管理》、《世界经济文汇》、《人口》咾啥个期刊。

2001年1月份，经中华人民共和国教育部帮中华人民共和国新闻出版总署批准，复旦大学出版社同上海医科大学出版社合并成立新个复旦大学出版社。2009年，复旦大学出版社完成转企改制，名字改成功**复旦大学出版社有限公司**，是中华人民共和国教育部主管、复旦大学主办个综合性大学出版社。

## 参考

## 外部链接
*复旦大学出版社
菱湖天主堂

**菱湖天主堂**，是吴越湖州菱湖个一隻天主教杭州教区个教堂。

## 歷史
光绪二十八年（1902年），创立菱湖天主堂，归湖州天主堂主管，传教范围是菱湖、洛舍、戈亭、千金。天主教堂设拉赵家弄底，箇块地方介歇叫天主堂路。

菱湖天主教是湖州天主堂管理个，里向有一個神父，管理教堂，主持传教；一個先生（也叫副祭），相幫神父管理教堂；一個师母，着落神父，管理伙食；一個学生，办理杂务。开始辰光无得神父，是一個姓史个先生（是中国人）主持个，抗战之前是从双林沈家兜转过来个沈梅卿主持。抗战个辰光活动停脱来嘚。1947年，爱尔兰人雷振远神父主持，先生是许阿逵（许兆荣）。爱尔兰神父做嘚一年，1948年到上海去看毛病嘚，后歇来就回国去嘚。1949年调来神父杨尹耕，先生陆迎宝（无锡人，弗得几许辰光就跑脱嘚）。1951年，杨尹耕到湖州成立三自革新委员会（自信、自治、自传），菱湖堂维持弗脱去嘚咾，调到南浔去嘚。箇辰光菱湖个教友少，弗曾成立三自委员会。

勉强“解放”个辰光菱湖教友只有廿来个人，基本丄全是女人家搭小人，弗活动。成立嘚堂务委员会，拉教友里向推选出沈莲芳、王伟才、章毓英、章瑞英四個人负责。到2003年再拉莫鼐弄设立教堂。

## 参考资料
上海外国语大学三亚附属中学

**上海外国语大学三亚附属中学**，简称**上外三亚附中**，是三亚市人民政府帮上海外国语大学勒垃2020年合作共建个六年一贯制公办中学，直属三亚市教育局。截至2023年，学校占地203亩，建筑面积约10.62万平方米，有学生子252人、教职工84人。

## 参考
上海热线

**上海熱線**是中華人民共和國上海市个資訊網站，1996年开站。上海热线是中国电信上海分公司管理个，是上海信息产业（集团）有限公司主办个。上海热线丄个信息有得10大类廿多种分类栏目信息。

## 參考資料

## 外部链接
*
车路湾村

**车路湾村**，是吴越杭州市萧山区瓜沥镇个一隻行政村。

## 历史
本来是绍兴县管个，是1956年3月份划畀萧山县个。1949年5月份之后是党山乡十三村，1950年6月份是梅林乡一、二村，合作化个辰光建立中心、协兴、大兴、天兴、决心咾啥个农业社，1956年2月份合并成梅林农业社，1958年10月份是党山公社第三管理区12、13连队；1959年4月份是梅林核算单位；1961年5月份是梅林大队；1966年5月份则梅林大队分设成车路湾大队；1984年5月是车路湾村。

## 基本情况
车路湾村来夯瓜沥镇东面，本来是党山镇人民政府个驻地，东面则群力村搭界，南面则碧苑新村社区搭界，西面到党山湾，北面则世安桥村搭界，有15个村民小组。面积1.9平方公里，内地土地1987亩， 围垦土地455亩。箇卯有户籍人口2240来个人，外头人大概1127人。

村堂丄有瓜沥镇党山小学、社区卫生服务中心党山分中心、党群服务中心、农村文化礼堂、居家养老日间照料中心、变电站、污水泵站、银行咾啥个公共服务单位。

## 事体

2006年，政府强拆来夯车路湾村十五组个基督教地下教会教堂（政府讴渠违法建筑），则信基督教个老百姓发生冲突，后来有八个信基督教个萧山人畀伽抲进去判刑哋。

## 参考资料
临浦天主堂

**临浦天主堂**，是吴越萧山临浦镇个一隻天主教堂。来夯临浦镇西市街社区东南，峙山南牛头山6号。

## 历史
临浦天主堂是清朝宣统两年（1910年）建堂个，有4间两层、14间一层个砖木结构房子，面积644平方米。中华人民共和国成立之前，姚铎民神父、沈培仙负责管理。“文化大革命”开始之后，天主堂个屋畀临浦江塘管理所用。1989年8月17日复堂，杭州教区赵婉文神父则唐宝琴负责管理。1995年开始，杭州教区曹湘德神父（后来是教区主教）则陈雅馥、唐宝琴负责管理。2000年5月之后，曹湘德神父以临浦天主堂为本堂，孔凡田负责堂务管理小组。

箇卯是萧山区一般不可移动文物，登记个年代是民国，类别是“近现代重要史迹及代表性建筑”。

## 参考资料
党山镇

**党山镇**（萧山说话：Taon Sae Tsen），是吴越浙江省杭州市萧山区老底子个一隻鎮，2013年合併到新个瓜沥镇去哋。

## 历史

1949年11月份建立党山乡。1950年6月、7月份，党山乡分建成党山、大和、三官、官都同梅林5隻乡，归绍兴县齐贤区。1951年个辰光是官都乡、梅林乡、三官乡、众兴乡、长沙乡、山北乡、沙北乡同党山乡个一部分。1956年官都乡、梅林乡、三官乡同党山乡个一部分合并成党山乡，众兴乡、长沙乡、山北乡、沙北乡合并成长沙乡，从绍兴县划畀萧山县管，归萧山县安昌区。

1958年公社化个辰光，是英雄公社个一部分。1959年是党山公社八里桥、群力、梅林、长沙、沙北、中心同山北7隻管理区，1961年7月份恢复区建制，缩小公社个行政区域咾撤坏管理区，是党山公社同长沙公社，归义蓬区。1969年2月份，长沙公社并到党山公社。1971年，长沙公社貤从党山公社里向分出。1984年个辰光是党山乡同长沙乡。1985年4月份，省民政厅批准，党山乡改成建制镇。1992年5月份，长沙乡并入党山镇。

2013年，撤销瓜沥镇、坎山镇、党山镇，合并成新个瓜沥镇。

## 行政区划
党山镇下底个社区同行政村有：

| width="50%" align="}" valign="}" style="border:0"|
* 南大房社区：就是原来个“党山居民委员会”
* 碧苑新村社区
* 党山村
* 信源村
* 梅林村
* 车路湾村
* 八里桥村
* 世安桥村
* 官一村
* 前兴村
* 群力村
* 群益村
| width="50%" align="}" valign="}" style="border:0"|
* 解放村
* 山北村
* 大池溇村
* 山三村
* 众安村
* 开源村
* 单木桥村
* 兴围村
* 长联村
* 中沙村
* 张潭村

## 参考资料
南大房社区

**南大房社区**，是吴越杭州市萧山区瓜沥镇个一隻社区。

## 历史
南大房本来是归绍兴县个。1910年建立党山乡以街市为驻地，民国元年（1912年）开始是党山市。1949年5月份之后是党山乡五村。1956年3月份划畀萧山县。1961年街道居民畀市管委负责监管。1971年成立**党山居民委员会**。2004年6月份建立党山镇南大房社区，，名字是根据辖区里向个省级文物保护单位“南大房”取个。2013年党山镇撤销坏，并到新个瓜沥镇。

## 基本情况
南大房社区东面是群益村，里湖河南面是党山村，白洋川北面是碧苑新村社区，西面是信源村，面积0.98平方公里，下底有16隻村民小组，户籍在册人数1050個人，居民户952户，其中在册485户，常住人口4231個人。

## 参考资料
碧苑新村社区

**碧苑新村社区**，是吴越杭州市萧山区瓜沥镇个一隻社区。

## 历史
碧苑新村社区是2008年10月份成立。2013年党山镇撤销坏，并到新个瓜沥镇。

## 基本情况
碧苑新村社区来夯瓜沥镇东片，东到车路湾村，西到信源村，南到川北路，北到育秀路，是元来党山镇个集镇新区。

## 参考资料
鲞

**鲞**，是东南沿海一种鱼干个做法。伊个做法是先拿鱼从背脊骨劈开，肚肠漏出，暴盐腌过，再拿到日头下头去晒。一般性做鲞个海货势头大，比方讲大黄鱼鲞、带鱼鲞、鳗鲞咾啥个，淡水鱼也好做个，比方讲青鱼鲞。

## 参见
* 鳗鲞
* 茄鲞
* 鲓：一种做小鱼干个做法
海货

**海货**，貤叫**海鲜**、**海产**、**海味**，是海里向好喫个生物个统称。大部分海货是鱼、甲壳类（虾、蟹）、软体动物或者棘皮动物，海带咾啥个海洋植物也是海货。
鱼干

**鱼干**，指个是用鱼做成个干货，通过日头晒、风干、烟熏咾啥个方式，让鱼脱水，来抑制微生物活动，好保存邪气长个辰光。

## 参见
* 鲞
* 鲓
菜刀

**菜刀**，也叫**薄刀**，是一种用来处理各种肉、鱼、素小菜个长方形通用厨刀，主要勒垃中国、越南、柬埔寨咾啥个亚洲国家同地区使用。
代数记谱法

**代数记谱法**（）是国际象棋里向用来记录、描述棋子移动个一种方法，乃朝是顶普遍个记谱方法，所有国际象棋有关个组织、书、杂志、报纸侪用迭种方法来记棋谱。

## 外部链接
*FIDE rules on algebraic notation
鲓

**鲓**，东南沿海一种鱼干个做法。伊个做法是弗拿鱼劈开来，而是直接暴盐腌过，或者先拿头剪脱，拿肚肠拿脱以后再去腌，再拿到日头下头去晒。一般性做鲓个海货势头小，比方讲梅子鲓。

## 参见
* 鲞：一种做大鱼干个做法
萧山说话

**萧山说话**（吴语拼音：Shiau Sae Shüoh Wo），也讴作**萧山摊头**，是属于吴语太湖片临绍小片个一宗方言，指个是老底子萧山县，也就是箇卯杭州市萧山区个大部分、滨江区、钱塘区江东区块个本地说话。

## 研究
日本学者大西博子，对萧山说话进行过系统性个研究，1999年12月份，日本好文出版社出版勒渠写个《萧山方言研究》，本书有九章，23万字，大西博子个博士导师评价渠是头一部全面记录、研究萧山方言个著作。 

## 参考资料


## 外头链接

* 大西博子《浙江萧山方言的内部差异及其演变趋势》
卢冬

**卢冬**（），辽宁朝阳人，中国残疾人游泳运动员，曾勒垃2012年夏季残疾人奥林匹克运动会丄获得一金一银，2016年夏季残疾人奥林匹克运动会丄获得一银，在2020年夏季残疾人奥林匹克运动会丄获得四枚金牌，突破三项世界纪录。。

## 参考
月河街道

**月河街道**，是吴越浙江省湖州市城里向个一隻街道，归吴兴区管，下底有9隻社区，总户数1.8万多户，常住人口3.5万多个人。有得霅溪公园、莲花庄公园、千甓亭、归安县学棂星门遗迹、湖笔博物馆咾啥个体现历史文化个场许。

## 历史
民国元年（1912年）归吴兴城。民国十八年（1929年）实行村里制，归吴兴县第十区，设有东街、学宫、道前、右文、横塘五里。民国廿年（1931年）里改成镇。民国廿四年（1935年）扩并乡镇，设月河镇，归吴兴县第一督导区，民国三十五年（1946年）镇撤脱，归程安镇。民国三十七年（1948年）11月份，程安镇撤脱，重番是月河镇。

1949年5月份，归湖州市月河区，10月份月湖区撤脱，归城南区。1951年5月份，建制成湖州市第一镇。1952年11月份，第二镇并到第一镇。1954年3月份，貤重番变成第一、二镇建制。1955年5月，镇改成街道。1958年7月份，第一、二两隻街道合并成第一街道。1962年4月份，重番分成第一、二两隻街道。1970年10月份，改名红卫街道。1971年4月份，重番改成第一街道。1981年10月份，改名月河街道。

2018年，增设湖东街道，调整月湖街道搭飞英街道个辖区。

## 社区
月河街道介歇有九隻社區：月河社区、南园社区、浮星桥社区、马军巷社区、文苑社区、东湖家园社区、吉山一社区、吉山二社区、二里桥社区。

## 参考资料
陈芋汐

**陈芋汐**（），出生勒上海，中国女子跳水运动员。

伊爷娘侪是体操运动员。陈芋汐勒垃伊3岁个辰光开始练体操，6岁转攻跳水。2018全国跳水锦标赛里向，伊代表上海队获得女子10米台冠军，还帮段宇搭档获得男女混合双人10米台冠军。2019年，陈芋汐入选中国国家跳水队，勒垃2019年世界游泳锦标赛里向获得女子10米跳台金牌。

2020年夏季奥林匹克运动会跳水比赛里向，伊帮张家齐共同获得女子双人10米跳台金牌，中国跳水队实现这一项目的奥运六连冠。伊还勒垃女子10米跳台個人比赛里向获得银牌，冠军是队友全红婵。2022年5月3号，国家授予伊中国青年五四奖章。

2022年赛季后以后，全红婵同陈芋汐成为女子双人十米跳台项目搭档。2022年世界游泳锦标赛里向，陈芋汐卫冕女子单人十米跳台冠军，搭全红婵搭档获得跳水女子双人十米跳台金牌。2023年世界游泳锦标赛里向，伊获得457.85分，是个人生涯最高得分，实现跳水女子单人十米跳台项目三连冠。勒垃2024年巴黎奥运会里向，陈芋汐帮全红婵搭档获得女子双人10米跳台金牌，是中国跳水队参加奥运会40年来个第50枚金牌，伊还勒垃跳水女子单人十米跳台里向获得银牌。

2024年1月份，作为优秀运动员，伊保送进同济大学运动训练专业，同年8月份到学堂报道。

## 参考资料
Bilibili夏日毕业歌会

**bilibili夏日毕业歌会**，也叫**永远22！bilibili毕业歌会**，简称**夏日毕业歌会**，是哔哩哔哩从2020年开始主办个夏日毕业歌会，勒垃每年夏天毕业个辰光正式播出。

## 概况

## 参考
上海富盛经济开发区

**上海富盛经济开发区**，老底子叫**上海富盛私菅经济开发区**，勒垃上海市崇明区新河镇西部，东面是新河镇、西面是城桥新城、南面长江、北面到团城公路，总规划面积5.91平方公里，是市级开发区，主导产业是船舶制造配套制造、现代通信技术工程、生物科技工程、金融服务、文化体育、健康医疗咾啥个。

## 历史
1994年6月8号，经崇明县人民政府同意，上海市农委批准建立集内外资一体个多种经济並存个县级开发区**上海富盛私菅经济开发区**，是崇明县第一家县级开发区，伊個辰光是新河镇镇政府管辖个。伊辰光，上海富盛私菅经济开发区东到新河镇个新申公路、西贴东平河接城桥镇、南面是长江、北接陈海公路，规划总用地11.79平方公里。1996年3月份（也有讲是1998年10月14号个）改成现在迭隻名字。1999年，上海富盛经济开发区畀上海市农委、上海市工商局评为“上海市管理规范小区”。

2001年12月29号，上海市崇明县机构编制委员会发文进一步规范崇明县县级园区个机构设置，上海富盛经济开发区管理委员会转到崇明县政府直接领导，下头有上海富盛经济开发区管理委员会办公室，建立**上海富盛经济开发区开发有限公司**。2003年4月份，经上海市科委搭崇明县政府个批准同意，上海富盛经济开发区成为上海市光电子产业园区。2006年，经国家发展改革委审核认定，**上海富盛工业园区**升级成市级经济开发区，主要发展光电子、港口机械、船舶制造配套产业。2010年，工业区范围进行调整，北面边界从陈海公路向南改到团城公路，开发区规划面积也调整到5.91平方公里。

## 参考
上海气象博物馆

**上海气象博物馆**，是上海一座气象主题博物馆，勒垃上海市徐汇区蒲西路166号，2016年6月份造好开放，前身是徐家汇观象台旧址。博物馆展览总面积近2,000平方米。

## 参考来源
大华饭店

**大华饭店**（） 是上海1920年代个一座豪华酒店，是一座假三层个欧洲古典主义建筑，底楼是大型宴会厅搭仔舞池，周围是大片个草坪，占地60亩。1925年，大华饭店还开设露天电影放映场。1927年12月1号，蒋介石帮宋美龄勒垃大华饭店举行婚宴，蔡元培担任主婚人。1929年畀拆脱。乃朝迭块地是梅龙镇广场。

## 参考
上海市同仁医院

**上海市同仁医院**，也叫**上海交通大学医学院附属同仁医院**、**上海市同仁红十字医院**，是勒垃上海市长宁区个一家三级综合性医院，医院有得仙霞路院区、哈密路院区、虹桥国际医学研究院搭仔武夷路院区（老底子长宁区妇幼保健院）、愚园路院区。

## 历史
### 长宁区同仁医院
1866年11月份，美国圣公会牧师汤蔼礼（Elliot Heber Thomson）帮从美国回到清朝个牧师吴虹玉勒垃救主堂附近个文监师路百老汇路（虹口区塘沽路大名路）开办一隻叫**同仁医局**个诊所。1867年，诊所扩大规模，改名**同仁医馆**。1880年，文惠廉大儿子文恒理（Henry William Boone）来到上海，拿诊所搬到熙华德路文监师路（虹口区长治路塘沽路），扩建，改名**同仁医院**（St. Luke's Hospital），英文名从基督教圣人路加来个。文恒理还勒垃医院里向开办医疗助理训练班，是上海顶早个西医教育机构。1882年，文理恒又勒垃同仁医院开办护士训练班，是中国第一家培养医疗护理人员个机构。1896年，圣约翰书院设立医学部，文恒理担任医学部主任，同仁医校并进医学部，同仁医院成为圣约翰书院附属教学医院。1882年，同仁医院成功实施第一例眼科手术搭仔卵巢切除术。1886年，同仁医院成立清朝第一家医学博物馆。1909年，同仁医院引入救护车，是清朝第一辆救护车。

20世纪初，同仁医院从熙华德路搬到虬江路，1930年代，又搬到海格路（华山路）。1937年，淞滬会战爆发，医院又迁到愚园路、白利南路（长宁路）路口。1941年太平洋战争爆发以后，日军接管上海租界，同仁医院建筑畀东洋人佔领。医院一部分搬去爱文义路（北京西路）同广仁医院合并，另一部分搬到大西路、忆定盘路（延安西路、江苏路）改名同仁第二医院。1945年抗日战争结束，圣约翰大学拿校门东面梵皇渡路（万航渡路）一块土地划畀同仁医院。中国高等院校院系调整以后，圣约翰大学撤销，同仁医院成为独立医院。1955年，同仁医院畀政府卫生部门接管，改名**长宁区同仁医院**。“文化大革命”个辰光，医院改名东风医院。1977年，医院搬到愚园路738号，1979年恢复同仁医院个名字。

### 长宁区中心医院
1952年，**华东军政委员会贸易部职工医院**成立。1959年，医院交畀长宁区，改名**长宁区中心医院**。

1976年，长宁区中心医院做出中国第一台彩色电视胃镜。

1980年，新增**上海市长宁区红十字医院**冠名。

1999年，医院从遵义路111号搬到新泾镇仙霞路1111号，是二级甲等医院。

### 上海交通大学医学院附属同仁医院
2013年12月8号，长宁区中心医院帮长宁区同仁医院合併成为“**上海市同仁医院**”，挂牌“**上海交通大学医学院附属同仁医院**”，红十字冠名改名“**上海市同仁红十字医院**”。

2020年2月份，同仁医院发现上海首例2019冠狀病毒病确诊病例。

2020年4月16号，经上海市卫生健康委批准，同仁医院由二级甲等升级到三级乙等。

2021年1月5号，同仁医院试点数字人民币使用，成为上海第一家试点数字人民币个场许。

2026年2月份，长宁区妇幼保健院正式并到上海市同仁医院里向。

## 参考资料

## 外部链接
*
上海市第六人民医院

**上海市第六人民医院**（挂牌**上海交通大学医学院附属第六人民医院**），勒垃中华人民共和国上海市宜山路600号，东院勒垃上海市浦东新区南汇新城镇环湖西三路222号，1904年成立，乃朝是三级甲等医院。

## 历史
上海市第六人民医院前身是1904年个辰光，上海公共租界工部局勒垃现在个武进路85号造个**西人隔离医院**（原址就是现在个上海市第一人民医院）。八一三事变後，医院搬到现在华东医院北楼。1943年，汪精卫当局接管医院，改名长安路隔离医院。抗日战争结束以後改名**上海市立疗养院**；1947年，更名**上海市立第六医院**。1949年5月份，上海市军管会接管，定名**上海市第六人民医院**，设病床100张。1956年搬到北京西路1400弄24号（乃朝上海市儿童医院北京西路院区），病床增加到400张。1963年1月份，陈中伟、钱允庆两位教授勒垃六院成功实施世界第一例断肢再植手术，1978年又首创再造手技术。1982年，上海第二医学院勒垃六院建立医学系三部，后来变成上海第二医科大学市六临床医学院。1991年5月份，搬到宜山路600号，设病床1000张。2000年12月份，上海市第六人民医院医疗集团成立。2002年，挂牌**上海交通大学附属第六人民医院**。2005年，上海市金山区中心医院成为上海市第六人民医院金山分院。2009年9月份，**上海市第六人民医院东院**勒垃滴水湖边开工。2012年10月26号，东院开业试运行。2019年8月中旬，东院勒垃小洋山开办上海市第六人民医院东院小洋山门诊部。2021年，上海市第六人民医院福建分院勒垃福建晋江启用，同晋江市医院合作开医院。

## 参考文献

## 外部链接
* 上海市第六人民医院
* 上海市第六人民医院东院
复旦大学附属眼耳鼻喉科医院

**复旦大学附属眼耳鼻喉科医院**，第二冠名**上海市五官科医院**，总部勒垃上海市汾阳路83号，是一家专门研究眼耳鼻喉科个三级甲等医院。勒垃宝庆路19号、闵行区浦江镇江月路2600号、浦东新区耀华路389号有得三家分院。

## 历史
医院前身是1952年，上海第一医学院（今复旦大学上海医学院）附属中国红十字会第一医院（今复旦大学附属华山医院）帮附属中山医院个眼科搭仔耳鼻喉科合并组建个**上海第一医学院眼耳鼻喉科学院**，伊個辰光病床只有40张。1955年改成**上海第一医学院眼耳鼻喉科医院**。2000年，上海医科大学并入复旦大学，改成现在迭隻名字。2006年，获得第二冠名**上海市五官科医院**。

医院乃朝设有眼、耳鼻喉、放疗、麻醉、急救、口腔、激光、整形八個临床科室搭仔放射、病理、药剂、检验、营养五個医技科室，眼科、耳鼻喉科是国家教育部重点学科，“眼科”是全国四大著名眼科之一。医院有得上海市听觉医学临床中心、上海市眼科临床质量控制中心，是国家临床药物研究机构，也是上海市红十字会眼库常设机构，还有得卫生部听觉医学重点实验室和近视眼重点实验室。

## 参考文献

## 外部链接
* 官方网站
上海交通大学医学院附属上海儿童医学中心

**上海交通大学医学院附属上海儿童医学中心**，简称**上海儿童医学中心**，又叫**上海红十字儿童医学中心**，是中国上海市一所三级甲等儿童专科医院，是上海市人民政府帮美国合作建设个公立医院，上海交通大学医学院个直属附属医院。伊搭复旦大学附属儿科医院共同组成国家儿童医学中心（上海）。医院勒垃上海市浦东新区东方路1678号。

## 历史
1998年，上海交通大学医学院附属上海儿童医学中心正式造好对外开放，2017年获批成为第一批国家儿童医学中心。

2020年12月31号，上海儿童医学中心张江院区开工建设。

## 参考

## 外部链接
*
上海市儿童医院

**上海市儿童医院**帮**上海交通大学附属儿童医院**一隻机构两块牌子，有2隻院区，是所三级甲等儿童医院。北京路院区勒垃上海市北京西路1400弄24号，泸定路院区勒垃上海市泸定路355号，另外**上海市儿童医院**勒垃上海市梅川路有儿童康复中心。北京路院区占地1.59公顷，建筑面积约2.5万平方千米，有床位150张；泸定路院区占地约2.6公顷，核定床位550张。

医院前身是1937年个辰光，富文寿、苏祖斐等人创办个**上海难童医院**，1953年改叫**上海市儿童医院**，2003年成为**上海交通大学附属儿童医院**。

## 参考文献

## 外部链接
*官方网站
国际和平妇幼保健院

**中国福利会国际和平妇幼保健院**，第二冠名“**上海交通大学医学院附属国际和平妇幼保健院**”，简称**国际和平妇幼保健院**（）是中国福利会搭上海申康医院发展中心管理个三级甲等医院，总院勒垃中国上海市徐汇区衡山路910号，奉贤院区勒垃上海市奉贤区南桥镇望河路168号。迭家医院是1952年用宋庆龄捐赠个国际斯大林和平奖奖金造个。

## 历史

国际和平妇幼保健院个前身是**上海胶州路妇幼保健站**帮**沪西女工保健站**。1951年，宋庆龄获得国际斯大林和平奖，奖金10万卢布，宋庆龄勒垃支票丄写“此款捐赠中国福利会作妇儿福利事业之用”，利用奖金造一所妇幼保健院，冠名“国际和平”。

1952年9月18号，国际和平妇幼保健院勒垃上海市普陀区长寿路170号成立，占地面积3,000多平方米，有单一个产科，房屋3幢，床位50张，医护人员107名。

1956年10月份，医院搬到现在箇隻位置，占地11,700平方米，设有独立个妇科、妇科病房、门诊、肿瘤病床，有房屋2幢，病床150张。1962年设计划生育科，设置计划生育门诊搭手术室；1963年设保健科搭新生儿科。1966年，医院床位达到200张，用上海市拨款个120多万元造仔6层楼个病房大楼，並设置放射性治疗设施。1984年，医院又利用上海市卫生局个100万元拨款造仔门诊实验楼，面积3,600平方米，医院床位达到350张。1992年9月18号，医院投资2,400万元，造仔9层楼个产儿科大楼，建筑面积7,242平方米，1994年10月竣工，为咾感谢郭鹤年1,000万元捐赠，箇栋楼按照伊姆妈个名字叫“格如大楼”。到1995年，医院拥有卫生、技术人员496人。2001年12月15号，医院勒垃1966年造个病房大楼原址丄造字18层（地下2层、地上16层）个妇产科综合大楼，建筑面积30,966平方米，2004年12月25号投入使用。

1989年，医院成为上海第二医科大学个教学医院，1999年成为三级甲等专科医院，2006年成为上海交通大学医学院个附属医院。2011年，国际和平妇幼保健院旧址成为普陀区文物保护单位。

## 参考文献

## 外部链接
* 
* 
*
第14257號行政命令

**第14257號行政命令**，标题是《**通过对等关税调整贸易行为来纠正导致美国商品贸易长期巨额逆差个问题**》（），美国总统唐纳德·川普叫伊“**解放日关税**”（），是2025年4月2号，美国总统唐纳德·川普引用《国际紧急经济权力法》，勒垃白宫签订个行政命令。内容有得勒垃4月5号开始实施10%个全面进口关税，外加按照公式勒垃4月9号对全球一百多隻国家地区个进口货品加征“对等关税”（）。4月9号，川普表示对部分国家暂停加征箇隻关税90天。

## 注释


## 参考
尹锡悦弹劾案

2024年12月份，因为发动一二·三紧急戒严事态，韓國國會对总统尹锡悦提出过两趟**弹劾案**（）。头一趟弹劾是12月4号个辰光在野党191名议员联合提出个，7号下半天6点钟表決个辰光因为执政党国民力量反对，直接勿来哉，导致投票人数弗够失败个。第二趟弹劾是12月12号發起个，14号以204票赞成通过，立时三刻尹锡悦畀国会撤职，生活由总理韩惪洙代行。。2025年4月4号，宪法法院以8票支持，0票反对通过尹锡悦弹劾案，尹锡悦成为韩国宪政史丄第二位㑭罢免个总统。

## 参见
* 2024年韩国戒严
** 2024年韩国抗议活动
* 卢武铉弹劾案
* 朴槿惠弹劾案
* 韩悳洙弹劾案
* 崔相穆弹劾案

## 参考
复旦大学附属中山医院

**复旦大学附属中山医院**是一所大型综合性三级甲等医院，是复旦大学上海医学院个教学医院，原先是卫生部直属医院，2009年开始变成卫生部帮上海市共建共管个医院，医院本部勒垃中国上海市徐汇区枫林路180号，贴隔壁是复旦大学枫林校区（上海医学院所在地），东院区勒垃徐汇区斜土路1609号，佘山院区勒垃松江区龙泉山南路137弄，青浦分院勒垃青浦区公园东路1158号。

## 历史
中山医院创立个辰光是国立上海医学院个教学医院，国立上海医学院调配伊另一所教学医院中国红十字会第一医院（现在复旦大学附属华山医院）个人，建立起各個科室。1937年4月1号正式开业，是伊个辰光中国人管理个第一所大型综合性医院，为咾纪念中国民主革命先驱孙文，起名**孙中山纪念医院**。1949年以后曾叫**上海第一医学院附属第二医院**、**上海第一医学院附属中山医院**、**上海医科大学附属中山医院**，2001年，上海医科大学并进复旦大学，医院也改成现在迭隻名字现名。

2020年12月5号，国家放射治疗临床医学研究中心落户复旦大学附属中山医院。

2025年5月28号，复旦大学附属中山医院儿科中心（复旦大学附属儿科医院枫林诊疗部）开业。儿科中心勒垃徐汇区枫林路医学院路路口。

## 特色
特色是治疗心血管疾病、肝癌、肺病咾啥个科室。

## 参考资料

## 参见
* 复旦大学附属中山医院厦门医院
* 复旦大学枫林校区
* 复旦大学上海医学院

## 外部链接
*
瓜沥镇

**瓜沥镇**（萧山说话：Kuo Lih Tsen），是吴越杭州市萧山区个一隻镇。瓜沥镇来夯萧山区东头，钱塘江南岸，箇卯个瓜沥镇是2013年原来个瓜沥镇则坎山镇咾党山镇合并来个，是萧山顶大个镇。

## 歷史
1969年昭东、六里桥、大园人民公社并入瓜沥镇。1992年光明乡并入坎山镇，长沙乡并入党山镇。2013年9月，瓜沥镇、坎山镇则党山镇建制撤坏，合并成立新个瓜沥镇。

## 基本情況
瓜沥是区域大镇，2013年9月份行政区划调整勒后成为萧山顶大个镇，面积126.9平方公里，东西距离27公里，户籍人口16.6万人，总人口靠30万人。镇辖区里向有“一场四轨”，就是一个杭州萧山国际机场，机场快线、地铁13号线（还来夯规划）、杭绍台高铁则地铁7号线。还有“一河四路”，就是一条杭甬运河，机场高速、杭甬高速、杭金衢高速则104国道。

瓜沥镇来夯萧山区东部，东面则益农镇搭界，南面则绍兴安昌街道、钱清街道搭界，西面则新街街道、衙前镇搭界，北面则靖江街道搭界。

## 行政区划
瓜沥镇下底个村堂则社区有：

航民村、明朗村、东恩村、如松村、大义村、东湖村、长巷村、群联村、渔庄村、低田畈村、进化村、东方村、运东村、运西村、永福村、友谊村、永联村、沙田头村、横埂头村、渭水桥村、靖一村、凤升村、勇建村、荣新村、工农村、张神殿村、群谊村、东社村、孙家弄村、甘露亭村、民丰河村、八大村、沿塘村、三岔路村、新港村、梅仙村、建盈村、三盈村、国庆村、万安村、党山村、信源村、梅林村、车路湾村、八里桥村、世安桥村、官一村、前兴村、群力村、群益村、兴围村、长联村、解放村、山北村、大池溇村、山三村、众安村、开源村、单木桥村、中沙村、张潭村；

隆园社区、塘头社区、芭蕉砚社区、东灵社区、航坞社区、城中社区、七彩社区、新凉亭社区、塘上社区、下街社区、南大房社区、碧苑新村社区。

## 有名个人

* 汪辉祖，清朝手里个绍兴师爷
* 任伯年，清朝画家
* 杨之华，妇女活动家

## 參考資料


## 外头链接

* 萧山区瓜沥镇国土空间总体规划（2021-2035年）—草案公示
衡山路站

**衡山路站**好指个是：
* 衡山路站（上海市），上海轨道交通1号线个车站
* 衡山路站（芜湖市），芜湖轨道交通1号线个车站
衡山路站（芜湖市）

**衡山路站**是中华人民共和国安徽省芜湖市鸠江区衡山路尖山路路口东面个一座单轨车站，属于芜湖轨道交通1号线。2021年11月3号投入运营。

## 参考
衡山路-复兴路历史文化风貌区

**衡山路—复兴路历史文化风貌区**，简称“**衡复风貌区**”，面积7.75平方公里，是中国上海市立法保护個一隻历史文化风貌区，也是中心城区12隻历史文化风貌区里向规模顶大个一隻，风貌区分属徐汇、黄浦（原卢湾部分）、静安搭仔长宁四隻区，主体勒垃徐汇区里向。

## 历史特色
箇隻历史文化风貌区个建筑主要特色是花园住宅，是上海花园住宅分布顶集中个区域之一，风貌特色保存顶完整个地方。箇𡍲还有相当数量个老公寓、新式里弄、优秀公共建筑、革命史迹咾啥个。大部分建筑侪是1919年（第一次世界大战结束后）到1941年（太平洋战争爆发）当中造个。

2005年10月27号，上海市人民政府批准市规划局会同徐汇、卢湾、静安、长宁4区共同编制个《衡山路—复兴路历史文化风貌区保护规划》，风景区里向个所有道路侪变成景观道路哉。

## 保护范围
衡复风貌区范围大致相当于老底子上海法租界1914年扩展个部分（所谓**法新租界**）。占地面积775公顷，有得近2000幢历史建筑，约占全市历史建筑个40%。伊涉及徐汇、卢湾、静安、长宁四个区，仅徐汇区部分个4.3平方公里范围里向就有得历史花园洋房建筑1336幢，建筑面积65.7万平方米，约占上海市1949年前个花园住宅总面积个46%，历史保护建筑82处，占徐汇区总量个90%。

*东界：重庆中路-重庆南路-太仓路-黄陂南路—合肥路-重庆南路；
*南界：建国中路-建国西路-嘉善路-肇嘉浜路；
*西界：天平路-广元路-华山路-江苏路；
*北界：昭化东路-镇宁路-延安西路-延安中路-陕西南路-长乐路。

## 参考
N·南达库玛尔

**N·南达库玛尔**（／，），也翻译成**南达**、**南达·库马尔**，印度外交官，当过印度驻上海总领事、印度駐緬甸曼德勒總領事咾啥个职务。

## 经历
2007年，南达库玛尔加入印度外事服務。渠有印度農業研究所个遺傳學博士學位。渠會講印地語咾、英語咾、泰米爾語咾、卡納達語搭波斯語。渠开始辰光是印度外交部巴基斯坦、阿富汗搭伊朗司个官员实习生。渠勒拉印度驻德黑兰使团当过语言实习生，后首来还当仔负责政治、商业搭文化事体个官员。

2017年3月16号到2020年2月29号，当印度駐曼德勒總領事。2021年2月份，出任印度駐上海總領事。负责印度搭经济发达个华东地区个经济、贸易、投资搭仔文化关系。

2024年12月19号，渠畀印度政府任命为下一任印度驻马里大使。

## 个人生活
渠结仔婚咾养得一个儿子。相信读书咾、板球咾瑜伽咾啥个。
张潭村（萧山）

**张潭村**，是吴越杭州市萧山区瓜沥镇个一隻行政村，是原来个七张地村则大潭村合并来个。

## 历史
张潭村个地方老底子是归绍兴县个，1956年3月份划畀萧山县。

原来个七张地村：七张地村个名字是从地名“七张白沙地”来个，1949年5月份之后是沙北（大）乡十四村，1950年7月份是沙北（小）乡一村。1957年4月份万兴、民兴、万盛、义兴则沙北个四隻低级社，一共8隻农业社合并成沙北第一农业社。1958年10月份，是党山公社第二管理区第1、2连。1961年2月份是七张头大队。1967年8月份是东方红大队，1981年是七张头大队。1984年5月份建立村民委员会，1992年5月份是党山镇七张头村。

原来个大潭村：1949年5月份之后是齐贤区沙北乡十五村，1950年7月份是沙北（小）乡二村。1956年10月份，应山、前红光、后红光、合兴、光明则中兴等农业社合并建立沙北乡第二农业社，1958年10月份是党山公社第二管理区第4、5连。1961年3月份建立大潭大队。1969年2月份是新生大队。1971年是大潭大队，1984年5月份建立村民委员会，1992年5月份是党山镇大潭。

张潭村是2005年5月份成立个，是原来个大潭村、七张头村两隻行政村合并成个。2013年，党山镇撤坏，合并到新个瓜沥镇。

## 基本情况
张潭村来夯瓜沥镇东北部，东面则八里桥村搭界，南面则梅林村搭界、西面则中沙村搭界，北面则党湾镇大西村搭界。面积2.5平方公里，箇卯有户籍人口2632余人，外来人员1115余人，设21隻村民小组。

区级公路三益线、梅农线穿过村堂，村堂丄有工业企业24隻，主要产业是化纤纺织则五金机械行业。

## 自然村
箇卯張潭村下底有一隻自然村——大潭村：原來村堂有頭有隻大个潭（池），介咾叫箇个名字。村裏向姓壽个人比較多，來夯1918年就開勒店，叫壽大潭，後歇來形成大潭商業老街，1955年黨山供銷社設立大潭供銷站。

## 参考资料
自由亚洲电台

**自由亚洲电台**（，简称：**RFA**），是一隻美国国际媒体署资助个私营非营利性新闻机构，是1996年成立个。

自由亚洲电台用英语搭仔普通闲话、藏语、广州闲话、维吾尔语、缅甸语、越南语、老挝语、高棉语搭仔朝鲜语介九种亚洲个闲话向中国大陆、香港、朝鲜、老挝、柬埔寨、越南搭缅甸个受众发布内容。

2025年3月15号，美国总统唐纳德·川普签仔一隻行政命令，要求减脱美国国际媒体署个拨款，后首来，美国国际媒体署宣布正式停脱对自由亚洲电台搭旗下合作媒体网络个联邦资助。难朝电台只有一眼有限个运作勒许。

2025年6月底，自由亞洲電台粵語組宣佈從七月份開始停止更新。

## 参考资料
马征

**马征**（，），印度外交官，第歇是印度驻上海总领事。

## 经历
马征是1983年3月29号出生个。渠有德里经济学院个经济学硕士学位。

2025年1月23号，出任印度驻上海总领事。

## 参考资料
衡山路

**衡山路**是上海市徐汇区个一条街，东北从桃江路接宝庆路，西南到华山路肇嘉浜路交会处，全长2046米。这条路是1922年法租界公董局造个，老底子是上海法租界一条主要干道，路壗边是法国梧桐，路边多个是欧式花园别墅，伊個辰光叫**贝当路**，1943年租界畀汪精卫政府接收以后改成**衡山路**。1990年代开始，衡山路演变成酒吧街。2015年以後，衡山路丄个酒吧慢慢交侪结业搬脱哉。乃朝是衡复历史文化风貌区个一部分。

## 参见
* 衡山路-复兴路历史文化风貌区

## 参考
隆园社区

隆园社区，是吴越杭州市萧山区瓜沥镇个一隻社区。

## 历史
隆园社区是2022年5月13日挂牌成立个，原来是隆兴和村则大园村。

2008年因为要造萧山国际机场，隆兴和村则大园村原隻头村堂拆迁之后，一淘安置到小区里向，2010年取名隆园小区。2022年成立隆园社区。

## 基本情况
社区来夯钱塘江南岸，航坞山北面，西面靠牢东灵北路，东面到生产湾河，北面靠牢环城北路，南面靠牢运东村住宅户，则运东村、运西村、东方村搭界，安置面积约250亩。隆园小区有402份人家，划成6隻村民小组，包括安置勒祥瑞家园个63份，城中社区个13份，总户籍人口是1738個人（2022年）。

## 参考资料
华东医院

**华东医院**（**复旦大学附属华东医院**），本名**上海市华东医院**，是上海市一家三级甲等综合性公立医院，主要承担高级领导干部、著名科技文艺界人士、外交官、外宾医疗保健，近年来也对市民开放。

## 概况
医院好分成院本部（静安区延安西路221号）、康平路门诊部（靠近徐汇区中国共产党上海市委员会办公地）、市府大厦门诊部（浦东新区世博村路300号附近）、闵行门诊部（勒垃闵行区）和景苑体检中心。华东医院目前开放床位860张。医院里向附设上海市老年医学研究所搭仔上海市康复医学会。

## 历史
医院1951年造个，伊个前身是上海公共租界工部局1921年开办个**宏恩医院**，医院大楼平面“工”字形，1926年造个，是著名建筑师匈牙利人邬达克设计个，欧洲文艺复兴风格，建筑面积1.1万平方米，四周有大面积绿地。宏恩医院旧址是上海市优秀历史建筑搭仔上海市文物保护单位。

华东医院勒垃1951年由中国共产党重建，长期是华东地区中共离退休“老干部”个医疗保健医院。乃朝华东医院从单纯个“高干医院”转变成一家主要做“干部”医疗保健、特色是老年医学个医院，向普通公民开放。

1989年开始，华东医院成为复旦大学上海医学院（伊个辰光是上海医科大学）个教学医院，2006年12月份正式成为复旦大学上海医学院个第十家附属医院。

## 参考文献
航民村

**航民村**，古称**瓜沥村**、**方迁溇村**，是吴越杭州市萧山区瓜沥镇个一隻行政村。改革开放之后，航民村发展集体经济，是浙江省頭一隻“億元村”，村控股个浙江航民股份有限公司也是浙江省第一爿村集体控股个上市企业。

## 歷史
村裏向个朱姓傳說是北宋熙寧年間從沛縣搬過來个，頭丄蹲夯衙前翔鳳，分支搬到方遷溇。

1949年5月份，保甲制废坏，瓜沥镇第六保改成**第六村**，第二年10月份，划进新个瓜沥区航坞乡。1953年9月份，改名**朱沈村**。1954年年底，改名**航民村**。1956年秋天公，航民村成立航坞高级农业生产合作社，则村行政组织并存。1957年初，航坞乡改成友谊乡，航民村归友谊乡。1958年9月份，萧山县实行人民公社化之后，航民村则渠个高级农业社都改叫**航民生产队**，归红旗人民公社瓜沥生产大队（也叫钢铁生产大队）。1959年年初，航民生产队升格成**航民生产大队**，归瓜沥公社友谊管理区，无有多少时光划归瓜沥镇管理区。1961年7月份，瓜沥镇恢复县属镇建制，航民大队归瓜沥镇管。1965年底，航民大队划畀六里桥公社。1966年12月，貤从六里桥公社划畀瓜沥镇。1969年3月份，貤改归瓜沥公社。1971年2月份，重番归瓜沥镇。1984年5月份，航民生产大队撤坏，重番叫航民村。

## 基本情況
杭民村西面则西北面都靠牢航塢山，東面則明朗村搭界，南面則東恩村搭界，西北面则工农村咾横埂头村搭界，北面則友誼村搭界。村域面积2平方公里，常住人口5005人，户籍村民328户，户籍人口1275人。航民村下底有三隻自然村：方遷溇、上山溇則金塘溇。民國《蕭山縣志稿·疆域·村落》裏向有“方遷溇”則“經塘溇”村名个記載。

## 經濟
改革開放之後，航民村創辦工業企業，組建航民集團，實行“村企合一”个經濟體制發展集體經濟。2004年8月份，集團控股个浙江航民股份有限公司來夯上交所上市。

## 參考資料
靖一村

**靖一村**，是吴越浙江省杭州市萧山区瓜沥镇个一隻行政村。

## 历史
箇卯个靖一村箇块地方，200多年前是钱塘江口冲积平原，后来绍兴、北海塘里个农民到丄来垦荒，慢慢较就有村堂哋。1949年5月份之后归靖江乡一、二村；合作化之后成立**靖一农业社**，公社化之后是**靖一大队**；1961年归大园公社；1984年是大园乡靖一村；1992年开始归瓜沥镇大园办事处，1997年开始归瓜沥镇。

## 基本情况
靖一村东面则运西村搭界，南面则横埂头村搭界，西面则渭水桥村搭界，北面则靖江街道靖南村搭界。

靖一村面積1.5平方公里，耕地1698畝，箇个裏向个圍墾土地有890畝。村里向有18隻村民小組，2022年左右戶籍人口2610個人，總戶數688份。

## 参考资料
复旦大学附属肿瘤医院

**复旦大学附属肿瘤医院**，也叫**上海市肿瘤医院**、**上海市红十字肿瘤医院**，是中华人民共和国上海市一家专门治疗肿瘤个医院，也是中国第一家肿瘤专科医院。伊个徐汇院区勒垃上海市徐匯区东安路270号，还勒垃浦东新区康新公路4333号帮闵行区瑞丽路106号开有分院。

## 历史
复旦大学附属肿瘤医院1931年成立，是中比（比利时）庚子赔款委员会利用部分庚子赔款造个，伊辰光叫**中比镭锭治疗院**，地址勒垃宁国路圣心医院里向，中比两国政府共同管理。淞滬抗战个辰光，医院畀日本部队炸脱，搬去祁齐路（乃朝岳阳路），再搬到福开森路（乃朝淮海中路）。1945年国民政府收复上海以後，医院畀上海市卫生局接收。

1949年，中国人民解放军攻佔上海，上海市军管会接管医院，改名**上海市镭锭治疗院**。1954年，划畀上海第一医学院管理，医院改名**上海第一医学院附属肿瘤医院**。1960年，地址搬到零陵路399号。1985年5月份，改名**上海医科大学附属肿瘤医院**，同时成立上海医科大学肿瘤研究所。2000年，上海医科大学帮复旦大学合并，医院改名复旦大学附属肿瘤医院。2005年5月18号，医院加挂**上海市红十字肿瘤医院**。

乃朝复旦大学附属肿瘤医院是卫健委直属个三级甲等肿瘤专科医院。

## 参考

## 外部链接
*